qundao/data-zh-poetry huggingface dataset:
金缕曲
作者：沈曾植
朝代：清
体裁：词

健骨金刚锁。任铁图、八风飙起，四洲涛簸。方丈维摩安稳在，时有天花飘堕。有萨波、若师知我。我梦千人石畔去，见生公、说法天龙卧。寿者相，君知么。寄声笑口应须破。海中占、珠联璧合，再中日可。艮地新年风起处，依旧司天台课。把旧事、重提㦬懡。二老风流相约去，醉长安、市上花三朵。劝汝酒，一杯那。
金缕曲 其一 自广陵适京口，渡江遇雨
作者：沈曾植
朝代：清

江上千山碧。笑相迎、曹公浸醋，葛生带汁。万柄江莲摇白羽，不解焦丘烦热。蓦惊起、洞庭霹雳。？？鱼头宵大上，是九天、霖雨苍生泣。诅风伯，踏潮入。神君自在霓旌立。任郎君、风鬉滴罢，齐州烟湿。不信道人能咒水，一例坳堂收拾。渐斜照、断虹双吸。白鸟沧波无限路，欲问津、渔父延缘入。尝试见，藐姑射。
金缕曲 其二 寄半塘
作者：沈曾植
朝代：清

白打千年调。尽芳春、榆钱买断，燕昏莺晓。东海扬尘曾几度，不换娲皇残稿。干底事、飞来双鸟。天遣笼中收羽翼，甚阴阴、林静蝉逾噪。宫羽换，费弦爪。而今剩写伤春草。似钧天、归来帝所，余音还袅。莫便酒边夸醒眼，从古幻师颠倒。怕百变、鱼龙未了。白项鸦啼经惯否，念月明、惊鹊南枝绕。凭问讯，楚江棹。
金缕曲·为藏山题画
作者：沈曾植
朝代：清
体裁：词

绝唱酬希听。我非鱼、子犹非我，会心谁胜。天若有情天亦老，目瞬华萎难认。展画里、仙关云磐。浪说挂冠神武早，滞翱翔、那得常清净。铭鹤罢，倚松暝。洞庭叶下灵均醒。顾龙门、伤怀眇蹠，阳侯波劲。亲友抟沙坚不散，荒了陶家三径。溯明月、中秋人定。玉宇琼楼三世影，唤湘灵、鼓瑟苍龙应。常娥老，维摩病。
金缕曲·为藏山题画
作者：沈曾植
朝代：清

绝唱酬希听。我非鱼、子犹非我，会心谁胜。天若有情天亦老，目瞬华萎难认。展画里、仙关云磬。浪说挂冠神武早，滞翱翔、那得常清净。铭鹤罢，倚松暝。洞庭叶下灵均醒。顾龙门、伤怀眇蹠，杨侯波劲。亲友抟沙坚不散，荒了陶家三径。溯明月、中秋人定。玉宇琼楼三世影，唤湘灵、鼓瑟苍龙应。常娥老，维摩病。
金缕曲·寄半塘
作者：沈曾植
朝代：清
体裁：词

白打千年调。尽芳春、榆钱买断，燕昏莺晓。东海扬尘曾几度，不换娲皇残稿。干底事、飞来双鸟。天遣笼中收羽翼，甚阴阴、林静蝉逾噪。宫羽换，费弦爪。而今剩写伤春草。似钧天、归来帝所，馀音还袅。莫便酒边誇醒眼，从古幻师颠倒。怕百变、鱼龙未了。白项鸦啼经惯否，念月明、惊鹊南枝绕。凭问讯，楚江棹。
金缕曲·寄远
作者：沈曾植
朝代：清
体裁：词

两地同凄望。碧沈沈、夜天如水，泪丝风飏。沧海飘零同命鸟，三匝南枝谁向。剩促柱、危弦孤唱。梦里风沙迷马迹，料平生、未识金微状。缚裤褶，会相访。羁魂拚逐飙轮荡。尽看取、聚蚊幻阵，挂蛇疑象。零落沾衣琼宇晓，北落南河辉朗。报凤翥、鸾翔催上。第一春风眉黛影，甚新来、蹙损天人相。荷镜暗，柳丝漾。
金缕曲·寄远
作者：沈曾植
朝代：清

两地同凄望。碧沈沈、夜天如水，泪丝风飏。沧海飘零同命鸟，三匝南枝谁向。剩促柱、危弦孤唱。梦里风沙迷马迹，料平生、未识金微状。缚裤褶，会相访。羁魂？逐飙轮荡。尽看取聚蚊幻阵，挂蛇疑象。零落沾衣琼宇晓，北落南河辉朗。报凤翥、鸾翔催上。第一春风眉黛影，甚新来、蹙损天人相。荷镜暗，柳丝漾。
金缕曲·寄远
作者：沈曾植
朝代：清

两地同凄望。碧沈沈、夜天如水，泪丝风飏。沧海飘零同命鸟，三匝南枝谁向。剩促柱、危弦孤唱。梦里风沙迷马迹，料平生、未识金微状。缚裤褶，会相访。羁魂𢬵逐飙轮荡。尽看取聚蚊幻阵，挂蛇疑象。零落沾衣琼宇晓，北落南河辉朗。报凤翥、鸾翔催上。第一春风眉黛影，甚新来、蹙损天人相。荷镜暗，柳丝漾。
金缕曲·己酉夏五，大观亭公宴作
作者：沈曾植
朝代：清
体裁：词

浩浩恢台夏。荡归心、楚江晴涨，朝宗东下。手种樱花三百树，准备春红娅姹。照明岁、初筵尊斝。贱子平生丘壑兴，要长康、遍著诸公画。霜鬓点，颊毫借。数峰清峭山无价。漫相笑、回旋地小，舞衣狼藉。叔子底如铜雀妓，绝倒会稽颠傻。付清簟、疏帘棋罢。澹澹长空孤鸟没，渺皖公、仙去周郎霸。千载上，几人也。
金缕曲·己酉夏五，大观亭公宴作
作者：沈曾植
朝代：清

浩浩恢台夏。荡归心、楚江晴涨，朝宗东下。手种樱花三百树，准备春红娅姹。照明岁、初颜尊斝。贱子平生丘壑兴，要长康、遍著诸公画。霜鬓点，颊毫借。数峰清峭山无价。漫相笑、回旋地小，舞衣狼藉。叔子底如铜雀妓，绝倒会稽颠傻。付清簟、疏帘棋罢。澹澹长空孤鸟没，渺皖公、仙去周郎霸。千载上，几人也。
金缕曲·甲寅端阳
作者：沈曾植
朝代：清

满泛雄黄酒。且从容、艾符蒲剑，今年依旧。安石榴花开几朵，太息吾行良久。问客子、不归安否。长月荒唐成毒月，付混元、合子张翁手。何虫豸，强蟠纠。清江湛湛平无皱。御风来、终南进士，终葵杼首。踏浪吴儿休竞渡，閒看吴娃竞走。尽涂抹、青红新旧。暮色苍然从远至，最高楼、倚望双虹彀。墙角落，鸡虫斗。
金缕曲·甲寅端阳
作者：沈曾植
朝代：清
体裁：词

满泛雄黄酒。且从容、艾符蒲剑，今年依旧。安石榴花开几朵，太息吾行良久。问客子、不归安否。长月荒唐成毒月，付混元、合子张翁手。何虫豸，强蟠纠。清江湛湛平无皱。御风来、终南道士，终葵杼首。踏浪吴儿休竞渡，閒看吴娃竞走。尽涂抹、青红新旧。暮色苍然从远至，最高楼、倚望双虹彀。墙角落，鸡虫斗。
金缕曲·自广陵适京口，渡江遇雨
作者：沈曾植
朝代：清

江上千山碧。笑相迎、曹公浸醋，葛生带汁。万柄江莲摇白羽，不解焦丘烦热。蓦惊起、洞庭霹雳。？？鱼头宵大上，是九天、霖雨苍生泣。诅风伯，踏潮入。神君自在霓旌立。任郎君、风鬉滴罢，齐州烟湿。不信道人能咒水，一例坳堂收拾。渐斜照、断虹双吸。白鸟沧波无限路，欲问津、渔父延缘入。尝试见，藐姑射。白打千年调。尽芳春、榆钱买断，燕昏莺晓。东海扬尘曾几度，不换娲皇残稿。干底事、飞来双鸟。天遣笼中收羽翼，甚阴阴、林静蝉逾噪。宫羽换，费弦爪。而今剩写伤春草。似钧天、归来帝所，余音还袅。莫便酒边夸醒眼，从古幻师颠倒。怕百变、鱼龙未了。白项鸦啼经惯否，念月明、惊鹊南枝绕。凭问讯，楚江棹。
金缕曲·自广陵适京口，渡江遇雨
作者：沈曾植
朝代：清
体裁：词

江上千山碧。笑相迎、曹公浸醋，葛生带汁。万柄江莲摇白羽，不解焦丘烦热。蓦惊起、洞庭霹雳。��鱼头宵大上，是九天、霖雨苍生泣。诅风伯，踏潮入。神君自在霓旌立。任郎君、风鬉滴罢，齐州烟湿。不信道人能咒水，一例坳堂收拾。渐斜照、断虹双吸。白鸟沧波无限路，欲问津、渔父延缘入。尝试见，藐姑射。
金缕曲·自广陵适京口，渡江遇雨
作者：沈曾植
朝代：清
体裁：词

江上千山碧。笑相迎、曹公浸醋，葛生带汁。万柄江莲摇白羽，不解焦丘烦热。蓦惊起、洞庭霹雳。𧥄𧥄鱼头宵大上，是九天、霖雨苍生泣。诅风伯，踏潮入。神君自在霓旌立。任郎君、风鬉滴罢，齐州烟湿。不信道人能咒水，一例坳堂收拾。渐斜照、断虹双吸。白鸟沧波无限路，欲问津、渔父延缘入。尝试见，藐姑射。
金缕曲·自菱湖武备小学堂公宴归，西望龙山，青极天末。古皖龙舒皆在潜山，非今城也
作者：沈曾植
朝代：清
体裁：词

麦浪千畦皱。缓归来、弓刀千骑，使君前后。笑问葛疆干底事，醉了襄阳儿酒。著醒眼、海棠厮句。偃蹇龙山西北去，把孤城、付与孱翁守。罗百雉，大于斗。濡须东锁三吴口。问乔家、小姑夫婿，英灵来否。落日神鸦衔祭肉，猎猎大风吹垢。料江左、夷吾须有。黄石荒荒朱履敝，那素书、一卷长衔袖。渡旁渡，柳州柳。
钓钟花或云出罗浮或云出顶湖樊山赋二诗易以雅语曰悬钟和韵·其一
作者：沈曾植
朝代：清
体裁：七言律诗

认桃辨杏都无似，恰似棠妆倚睡红。朱鸟衔来双盏倒，罗浮春暖一枝逢。冠垂璎珞天人饰，泪化琼瑰晓梦秾。正好分光照南烛，不须斗色对蛮枫。
钓钟花或云出罗浮或云出顶湖樊山赋二诗易以雅语曰悬钟和韵·其二
作者：沈曾植
朝代：清
体裁：七言律诗

疏枝小朵影徘徊，春与三危坠露催。倒晕嗅疑拈酒蕊，回波卷与酹官梅。缨垂紫络宜攒鬓，槽滴红珠更覆杯。博得诗人题目在，年年长定岁朝开。
钱新甫七旬寿诗·其一
作者：沈曾植
朝代：清
体裁：七言律诗

放艇桑肥豆长时，还乡一水缅清规。广平坊纪前闻古，乐顺堂传赐告迟。六代宝章题任履，七旬寿宴报亲知。津沽旧有君家事，继迹还应付画师。
钱新甫七旬寿诗·其三
作者：沈曾植
朝代：清
体裁：七言律诗

源水桃花引去津，耆英无恙义熙身。光风霁月传心印，桐帽棕鞋是散人。老去不惊花顷刻，醉馀还把酒逡巡。河汾弟子今馀几，更著骊黄问乐歅。
钱新甫七旬寿诗·其二
作者：沈曾植
朝代：清
体裁：七言律诗

竹马中街识面初，白头相望□悬车。家声早和鸣阴鹤，扬历长留佩绶鱼。三馆论文砖步继，两河持节镜机虚。何因宴坐闻根杜，怕听中郎得异书。
钱新甫七旬寿诗·其四
作者：沈曾植
朝代：清
体裁：七言律诗

九老须眉宝笈传，长沙遗志在斜川。画题乔梓看如昨，诗比松筠不落诠。天耳声还闻树乐，月泉社老托樗全。赤松黄石皆仙侣，五世心情杖履边。
长啸·其一
作者：沈曾植
朝代：清
体裁：古风

长啸宇宙间，斯怀吾谁与。荧惑降仙童，魂魂赤熛怒。高搴巨灵掌，腕脱不能举。白日照轩车，衔碑遽如许。道旁两翁仲，月黑对尔汝。辽鹤不归来，城民非黪故。掩耳曷忍闻，驱马故当去。
长啸·其三
作者：沈曾植
朝代：清
体裁：古风

言寻鹤鸣颠，迹彼九仙士。散发紫霞衣，屏居绝恒理。山林有罔两，驰召火雷驶。上言清微尊，下陈赤明纪。人间诚屈曲，鬼趣异瞋喜。斗米舂作糠，播扬七圣眯。荧荧水仙花，盆盎顷刻耳。
长啸·其二
作者：沈曾植
朝代：清
体裁：古风

物化故难测，李翁老波罗。蜃楼介者见，文采前鷮囮。嘉谷飞为蛊，神虫眠化蛾。寒暑一蒸变，阴阳有乖讹。哀此蠉蠢俦，渗厉成祥痾。暮死乐朝生，麻衣雪瑳瑳。麟龙逝不来，奈兹獝淰何。
长啸·其四
作者：沈曾植
朝代：清
体裁：古风

死不作阎罗王，生不作上柱国。柱国猛如虎，阎罗狱为职。天道有阴阳，五胜代生克。慈光与悲愿，理遣情可识。孰可笔如刀，曷言心是棘。辩士舌必断，勇夫剑必折。韩非僵徽纆，商鞅毙辜副。戒之复戒之，身口意同则。
长日
作者：沈曾植
朝代：清
体裁：五言律诗

长日惟添睡，芳辰故着阴。花光遮客眼，梦路寄诗心。迟暮忧何恤，乾坤喘不任。盘盘香篆影，默坐共销沉。
长春观在武昌东门外官文忠公所建颇壮丽有都中规范
作者：沈曾植
朝代：清
体裁：古风

楚望富奇伟，荆山有仙民。惜哉栋宇陋，未称江山真。石镜閟荒榛，头陀堕贞珉。野夫麋鹿心，游契无由申。兹观颇雄邃，盘柯亦轮囷。萧然苍桧雨，坐涌丹台云。寒色罨竹牖，松花垫纶巾。道人古须眉，或恐弥明伦。贤相中兴后，馀财使家分。偶乘化日舒，遂此玄都春。像设俨清穆，丹青已斑皴。他年东海来，还见蓬莱尘。
长烟·其一
作者：沈曾植
朝代：清
体裁：五言律诗

长烟旆旆去，心与突觚驰。雅阵分巢入，鸡株上距踦。平沙留月久，暗水见星移。熠耀樯灯影，吴船计到时。
长烟·其三
作者：沈曾植
朝代：清
体裁：五言律诗

华阴三里雾，长桥五两风。地气熏花早，春光映草空。似人邂逅喜，非指喻言穷。薄冷须浮白，衰颜仗醉红。
长烟·其二
作者：沈曾植
朝代：清
体裁：五言律诗

静极闻远响，愁多发道心。传神礼上座，说鬼验中阴。世语裴家误，邮书郑客寻。黄丝何历乱，班管久沈吟。
长素海外寄诗次韵答之
作者：沈曾植
朝代：清
体裁：七言律诗

万木风前待雨时，妙光阁下抚存思。麻衣我断蜉蝣世，醯瓮君为果裸师。成住坏空弹指尽，呬嘘呼吸当身知。窗前泪迸寒梅发，海上遥怜共一枝。
长至节前三日寄五弟
作者：沈曾植
朝代：清
体裁：古风

阿连别我秋风时，南天雨雪今湝湝。衡阳雁徂书不俱，延颈遥望心烦豗。念子行游日安向，醉歌谁与倾尊罍。室幽体倦语谁属，尘签几叠曾舒排。长安卜居待金布，维摩方丈非轻谐。城西泉甘市南闹，潭潭夏屋空盱眙。逢逢腊鼓粥后挝，彯瞥心似淩謻台。此时独行或念我，园花正对滇茶开。岂知我今抱寒石，清愁不断连环揩。丈夫失身坠官路，千年调远小鬼咍。铸金不成学道拙，嗷嗷鹅雁纷堂阶。霜华揽镜可怜白，炯如孤月天之涯。长庚太白晓无色，毕昴芒角高焞焞。窜身政忧蛮芊蛮，泛宅那得杯湖杯。百年人事患拘局，两地相望增哀骀。虎儿作论准过秦，笔势已骋阿房哀。伯姬归宁应话我，楚山瘦与猿狙侪。郭南官衢筑广广，出门君马知骍騋。关山万重鸟道直，寒衾思梦宵千回。窗光熹微乾鹊啅，江潮或荡双鱼来。
长至节和樊山韵
作者：沈曾植
朝代：清
体裁：七言律诗

璇极微阳挽一丝，寒灰葭室逗融怡。捎春茗供胎奇瓣，索笑梅檐得好枝。纸阁晓烦香侍护，冰床寒想御沟迟。朝衫检点馀颠倒，臣甫东川再拜时。
閒行
作者：沈曾植
朝代：清
体裁：七言律诗

病眼犹堪玩物华，大新桥外野人家。缭枝蓊茸族生树，接翼飞鸣窠宿鸦。云起彷徨将作雨，日回光晕旋成霞。渔舟那不将人去，三月溪桃近着花。
闇伯不辞而去寄信招之
作者：沈曾植
朝代：清
体裁：古风

江雨不成雪，朝吹殒残箨。送子不出门，苍凉卧斋阁。劫尽诸天坏，尘生沧海哭。岂伊摩顶手，莫觏放光足。推分堕虫沙，谁兹吊猿鹤。子抱无缘慈，孤贞干烦俗。扁舟岁出入，文尘坐零落。冥会苟匪谐，惠心藐焉托。渔浦晚流唱，田家晨独漉。枌榆蔼光景，烟霄亘瞻瞩。怀哉湖上棹，乐只鸳鸯福。晞古轸寤叹，斯今迟来躅。
闇伯属题夜纺授经图为其祖母徐太恭人作闇伯生时太恭人梦天台僧问讯闇伯属题夜纺授经图为其祖母徐太恭人作闇伯生时太恭人梦天台僧问讯·其二
作者：沈曾植
朝代：清
体裁：七言绝句

为报当年雒诵孙，今为说法白衣人。书堂灯影元如故，一酌寒泉拜喜神。
闇伯招谒湖上高士祠
作者：沈曾植
朝代：清
体裁：古风

澄湖汪汪波，挠之不能浊。莲邦共命鸟，往昔此栖宿。法尽鸟亦逝，天青水常绿。濛濛烟雨昏，佛日岂重烛。吾洲平土衍，诸贤受命独。处子耿介性，伊人霜露躅。一往固难齐，千秋邈相属。贞观合理相，不易在潜确。相彼灵连蜷，芬芳谢苗藿。吾徒羞涧毛，侑以无声乐。沧海直横流，岑楼迥吟瞩。跪敷中正辞，上征溘虬毂。
闇伯新筑香严阁在高士祠侧
作者：沈曾植
朝代：清
体裁：古风

冶葛相谒食，扬汤故言冰。江环淫厉会，懿子逃虚能。子有奇服好，吾衰戒袽增。悲思上善人，馝馞心香升。旷代挹謦欬，法身载常恒。庄严为佛地，出世皆高僧。近住结精舍，净光发湖棱。衣想唐蒙萝，荐之蕨攗菱。当食不敢叹，如闻噫咤应。开轩十刹海，梦像春明仍。挥手大罗汉，吾观不瞢瞪。有年挂单住，为子同龛朋。
闇伯有悼亡之感久无音问怀抱可知辄寄短章用广其意
作者：沈曾植
朝代：清
体裁：七言律诗

情澜一决爱河乾，湖水鸳鸯咽不喧。香火缘深成眷属，冤亲尽处到泥洹。生天或竟能先谢，入室何劳更悼潘。禅诵六时香一炷，料胜斋奠布幢幡。
门前日有卖花者
作者：沈曾植
朝代：清
体裁：五言绝句

霜郊寒菜色，深巷卖花声。病客重倾耳，春心逝隔生。
闭关
作者：沈曾植
朝代：清
体裁：古风

闭关白日晚，徂春落花知。修眉皖公山，有蹙云委迤。小雅阙华黍，楚声有哀时。登高望玄云，隐见龙鳞之。淮雨三日霖，淮堰千家危。救荒如救火，心急力不追。卢壑填已罄，监河贷何稀。妄想天雨金，不然地生肥。鸣哀惊野泽，计绌穷便宜。太息磨蝎翁，灾凶天所施。坐令击壤民，菜色无由毗。晓读柏堂书，放心穷子归。怀贤若旦暮，论世疑书诗。中兴五六公，轩然接须眉。车有服重困，骑无不介驰。针我卞躁肝，瞑眩有瘳期。
问倦翁起居
作者：沈曾植
朝代：清
体裁：五言律诗

小极犹题简，他乡易感春。漏天悭日影，甘寝谢风尘。鹰化犹憎眼，龙潜有恋身。聊凭墨君语，相忆素心人。
问爱伯疾
作者：沈曾植
朝代：清
体裁：七言律诗

依然谈笑却熊罴，谁识先生示疾时。肝胆轮囷老逾熟，奇胲形色候方奇。稽山未许归狂客，稷下新闻迓老师。却笑画人穷慕想，寻常惊怪见之而。
闻樊山病再用前韵
作者：沈曾植
朝代：清
体裁：七言律诗

海天孤啸海鸥同，岁岁年年柳下风。和剂方犹屏玉女，上池水与挹仓公。清觞泛作拈春碧，吉语书题札闼红。宵寐定知安隐甚，蘅芜香到枕函中。
闻湘绮有行期病阻未出作诗询之·其一
作者：沈曾植
朝代：清
体裁：五言律诗

山川还莽苍，风雨有虚徐。令节寒思旧，怀人晓遣书。维摩常示疾，墨子已回车。薄采瑶华赠，长怀结未舒。
闻湘绮有行期病阻未出作诗询之·其三
作者：沈曾植
朝代：清
体裁：五言律诗

老眼宁无泪，长江湛湛回。申徒沈石愤，庾信小园哀。地缺江河沸，龙移岸谷摧。五行留大传，还待伏生裁。
闻湘绮有行期病阻未出作诗询之·其二
作者：沈曾植
朝代：清
体裁：五言律诗

岳秀蟠元气，儒林仰大师。松心珍晚节，兰露入清辞。楚醴几何早，商音识在兹。相逢耿无语，相别若为思。
闻湘绮有行期病阻未出作诗询之·其四
作者：沈曾植
朝代：清
体裁：五言律诗

去去仙人杖，花源在楚都。朱陵通宛委，瞿鹊问长梧。一老天留在，三纲世要扶。未妨藏壁简，正待启河图。
阁夜示證刚
作者：沈曾植
朝代：清
体裁：七言律诗

不待招邀入户庭，龙山推分我忘形。流连未免耽光景，餔啜谁能较醉醒。雨后百科争夏大，风前一叶警秋蘦。五更残月难留影，起看苍龙大角星。
阳春·新年和天琴，用梅溪韵
作者：沈曾植
朝代：清
体裁：词

画屏山，炉香字，赚得新年春色。春思只如秋，挑茶瓣、饤座还进过中食。萍蓬踪迹。都不问、香南雪北。步屐缓趁东风，喜相逢、度阡越陌。蓦重忆金明，题诗处，诗梦冷，僧灰邻笛。鬓丝萧条海客，把吟笺、研谱重拭。梁间燕子叹息。问崔九、江南谁识。总拚与、一醉千愁了，暮云凝碧。
阳春·新年和天琴，用梅溪韵
作者：沈曾植
朝代：清

画屏山，炉香字，赚得新年春色。春思只如秋，挑茶瓣，饤座还进过中食。萍蓬踪迹。都不问香南雪北。步屐缓趁东风喜，相逢度阡越陌。蓦重忆金明，题诗处，诗梦冷，僧灰邻笛。鬓丝萧条海客，把吟笺，研谱重拭。梁閒燕子叹息。问崔九江南谁识。总？与一醉千愁了，暮云凝碧。
阳春·新年和天琴，用梅溪韵
作者：沈曾植
朝代：清

画屏山，炉香字，赚得新年春色。春思只如秋，挑茶瓣，饤座还进过中食。萍蓬踪迹。都不问香南雪北。步屐缓趁东风喜，相逢度阡越陌。蓦重忆金明，题诗处，诗梦冷，僧灰邻笛。鬓丝萧条海客，把吟笺，研谱重拭。梁閒燕子叹息。问崔九江南谁识。总𢬵与一醉千愁了，暮云凝碧。
陈仁先义熙花斋诗
作者：沈曾植
朝代：清
体裁：古风

煜煜黄菊华，辉辉日精枝。昔从灵均游，遂入渊明诗。卓尔山泽癯，隐映松筠枝。南山属有怀，非菊非山猗。浩浩阴阳流，金石随迁移。绵绵义熙年，三密天闻思。篆作卐字胸，刊之岣嵝碑。净域逝不遐，扣心臣在斯。桑枯海水清，花有春秋辞。喟余苌楚感，敢谓子无知。
陈仁先侍御南湖寿母图
作者：沈曾植
朝代：清
体裁：古风

武林山出武林水，石下松前漱清泚。洗耳曾来武仲游，折辕颇说申屠徙。郭文先生许长史，冲晦和靖兹后矣。洞天仙居閟灵邃，谁许澹妆浓抹比。玉芝生英云蕊黄，下有精庐板舆止。笔阵朝看鹤舞归，画图暮卷猿呼起。偕隐高怀绵上扇，识微独凭庐洲几。入山深处在山心，非此母应无此子。仙人所居游，乃在四方三坛吴成山。虖多之源云往还，黄金为沙玉为渊。左携天姥袖，右拂江婓鬟。陈侯菊隐菊夕餐，渟泉清胜南阳泉。有梅有竹有芝兰，湖光燕喜山延年。山外尘澒洞，山中月高寒。定知华黍无辞义，不厕桑柔捋采篇。
陈叔毅比部挽辞
作者：沈曾植
朝代：清
体裁：五言律诗

地下埋忧去，人间怛化来。虚空能变坏，世界一悲哀。闽峤燕山路，金昆玉友才。伤心徽献续，如见祝宗催。
陈庸庵丙戌同年雅集图
作者：沈曾植
朝代：清
体裁：七言律诗

开国龙兴第一科，金轮甲子四周过。杏园旧侣图重画，桑海心情水不波。宝祐录知传后代，贞元士对作悲歌。眼中蛮触年年去，收泪新亭意若何。
陈庸庵尚书水流云在图册
作者：沈曾植
朝代：清
体裁：古风

昔闻李公垂，追昔游集搴元刘。后有王凤洲，纪行图画传张仇。丈夫举足踏九州，若月绕地玑璇周。纬以时兮成春秋，经厥方兮秦燕瓯。菀枯成坏哀乐忧，去来今咫纷缠纠。瞥然过眼逝不收，若风吹垢箭脱彄。吴刚倚树泪溢眸，山河影在光中留，银丸会有重圆不。庸庵尚书逍遥游，水流不竞云无求。经行发轫岷峨陬，箫楼早赞筹边筹。瞿塘滩声孝廉舟，黄河风色鱼龙愁。郎官职方乐鞮鞻，我时同舍爰咨诹。翛然鹤步循墙趥，鹏鴳早识非朋俦。天垂海立庚辛遒，批导却窾无全牛，内能拊循外捍掫。中原有菽河安流，疆寄自尔恩殊尤。豫扬荆敷政优优，冀方遂长群诸侯。公才公望当黑头，姓名指顾书金瓯，大云捧日舒卿纠。蓝婆风忽摧阎浮，魔波旬舞戈鋋矛。登车正辔旋我辀，汉腊未尽身归休。披图山水仍清幽，尧天禹域周昆丘。身行万里海一沤，闭门默数关亭邮。人生蚁磨劳曷瘳，佛在净域慈相褒。八功德池水浏浏，宝庄严阁香云稠，与公更策西方骝。
陈石遗自闽来沪新居至近过谈近事
作者：沈曾植
朝代：清
体裁：七言律诗

水陆街西老论师，烱然相对故心知。超超玄箸曾何当，荡荡青天不可思。异气卦中翻怪变，陈人地下笑来迟。一瓯苦茗聊濡吻，不是浮瓜沈李时。
陈重远太夫人寿诗
作者：沈曾植
朝代：清
体裁：五言律诗

虚室神明对，清朝梵呗声。教儿磨错茜，證道止观成。光寿俱无量，芝兰卜继生。道人遥顶礼，天姥晚霞晴。
陈韬盦侍郎听泉图·其一
作者：沈曾植
朝代：清
体裁：七言绝句

潮音彷佛来天上，水大何因遍世间。證到闻根圆彻处，万波无动一波还。
陈韬盦侍郎听泉图·其三
作者：沈曾植
朝代：清
体裁：七言绝句

斋前秀竹万竿齐，舍后春流涨曲溪。静扫鸡鸣庵里地，打钟相讯鬼阇黎。
陈韬盦侍郎听泉图·其二
作者：沈曾植
朝代：清
体裁：七言绝句

倒挂银河浣六虚，万雷声转阿香车。道人正有安心法，静写蒙泉进讲书。
陈韬盦侍郎听泉图·其四
作者：沈曾植
朝代：清
体裁：七言绝句

诗来水乐宫声在，琴罢天风海色苍。白日再中云复旦，扁舟安稳返家乡。
隘盦先生五十寿言用昌黎送侯参军韵
作者：沈曾植
朝代：清
体裁：古风

老废百愿尽，兀然无垢称。江河万古流，不冶为阳冰。馀气入羽渊，爬沙蹋黄能。有来叶龙鱼，再见河图兴。未面有倾向，未生有怨憎。湫湫荡荡怀，万一天公矜。朝夕代盈虚，丧朋还得朋。孙侯太湖精，显月秋晖恒。覸我幽求室，烛以长明灯。下陈九流术，卓如养虎僧。上甄毖纬明，恢恢大尝烝。譬巧矢七札，方跻台百层。如此客见不，亹亹将不胜。东南宝未尽，人在天所凭。陈子捍圣道，当冢崒川腾。一齐困众楚，郁邑欷歔曾。君助侈天口，不辞折医肱。张侯越纽贤，同方各柧棱。古史撷宛委，先河溯敦薨。诤义剧矛楯，说言折麻蒸。廓尔义门开，喟余愿船宏。世已化鬼魅，器当尊豆豋。硕果在剥馀，汇茹其泰徵。向来尹杨寿，目见荆舒惩。雪野粲冰玉，春阳孕沟塍。鸡乳或伏鹄，鸠来定除鹰。绝学寄申伏，清风继滂膺。雷硠豁吾心，梦起齐谐鹏。翼翼王子侨，晴阳日车乘。相谒究胜复，有志回骞崩。海若礼三君，积土成冈陵。却后十年计，杖乡杖朝仍。却后万石君，子孙孝绳绳。岂见弹求枭，靡嗤窍鸣蝇。积哀抟造化，尸祝皆诚应。乐语况长宁，赋情李华凝。扃启蕲糜鼎，井系悬腰絙。共作耐久朋，五老尔或承。昂头拜昴星，帝命图丹缯。
集诒书寓为艺风祝寿和止老
作者：沈曾植
朝代：清
体裁：七言律诗

仙蹻何年起鹿卢，苍凉旧事话潜夫。瑶浆蜜勺频招集，淡日凝云乍有无。梦语河清还可俟，诗心灰死借重苏。尊前更惜人难老，谁问张弧与脱弧。
雨夜
作者：沈曾植
朝代：清
体裁：五言律诗

集霰忽成雨，南风吹不寒。微声人定夜，病榻梦痕观。方是医何换，春生骨自酸。晓红神谢汝，明相发林兰。
雨夜·其一
作者：沈曾植
朝代：清
体裁：古风

短檠三尺光，写此寒人影。浪浪檐雨声，众响入孤警。霄气憺回遹，羁魂逝超骋。云车与风马，见我城南景。蟠藤翠髯矫，偻桧亚枝整。游子去不还，阴虫露阶哽。去国岁再寒，清江洗盯矃。寸心扃万念，瞥眼造陈境。擎柝在遥衢，秋城四边静。推枕起旁皇，听鸡夜方永。
雨夜·其二
作者：沈曾植
朝代：清
体裁：古风

城隅舍幽幽，蕙櫋与荪壁。鲜民过去身，畴昔经行迹。寸草不荣春，枯荄不承日。病为无告儿，居是无依室。残梦不可思，馀生几年毕。
雨夜四月二十一日尧衢廉访同年遄发江城言旋梓里索诗为别敬呈四章意满词重殊惭昭晰悢悢之感彼此略同大雅识微存其意焉可耳·其一
作者：沈曾植
朝代：清
体裁：古风

对案咽不食，扬帆暮何之。东南万古愁，浩荡今方滋。溪弩巧能中，栖苴薄难持。直木荫先凋，甘泉酌先澌。重为执袂别，无地褰裳随。赣雨西北流，清风洒旌旗。送公一往情，迎公再来期。
雪塍提刑招同天琴古微艺风完巢诒书黄楼积馀诸君饮于醉沤·其一
作者：沈曾植
朝代：清
体裁：七言律诗

露电光中玩好春，沧桑劫后幻陈人。食单楚沥吴羹选，乡味椒浆藙食亲。酒罢楼前频视荫，谈馀剑首一吹尘。抱冰堂上留残客，举目山河重怆神。
雪塍提刑招同天琴古微艺风完巢诒书黄楼积馀诸君饮于醉沤·其二
作者：沈曾植
朝代：清
体裁：七言律诗

白日青阳病客前，敢将兄事问疑年。市楼星座三垣外，海客鸥群十月天。本味何难宰天下，举觞相命作神仙。花须柳眼晴无赖，趁起东风各放颠。
雪意
作者：沈曾植
朝代：清
体裁：五言律诗

玄云知雪意，寒色掩衡门。海树绿常在，故心人不存。有怀期后世，端策筮游魂。万岁虞翻宅，神仙得更论。
雪桥用天琴韵赋赠余适旋里车中三叠前韵和之·其一
作者：沈曾植
朝代：清
体裁：五言律诗

门限颠当守，书签委黍封。逍遥随步去，寂寞叩音同。甲氏筌谁寄，刘家镜屡空。诗怀兼史例，孤愤五噫中。
雪桥用天琴韵赋赠余适旋里车中三叠前韵和之·其七
作者：沈曾植
朝代：清
体裁：五言律诗

琐语资闻慧，玄言当酌酬。文心存一代，诗式督三偷。墨有龙宾侍，珠教象罔求。宫声终可返，细大论伶鸠。
雪桥用天琴韵赋赠余适旋里车中三叠前韵和之·其三
作者：沈曾植
朝代：清
体裁：五言律诗

印识徵三藐，题名到九思。西州残卷證，南帖法书知。说谬升元祖，评怜俊快儿。故家遗石在，乌镇与传疑。
雪桥用天琴韵赋赠余适旋里车中三叠前韵和之·其二
作者：沈曾植
朝代：清
体裁：五言律诗

萧条秦隐居，鸟雀在阶除。水草生春密，风花落径疏。图应参五老，阴自惜三馀。炳烛翻多事，遗忘屡检书。
雪桥用天琴韵赋赠余适旋里车中三叠前韵和之·其五
作者：沈曾植
朝代：清
体裁：五言律诗

春风随步屧，日暮更轻阴。七萃弇山纪，千秋介石心。选楼供眇觌，诗律不文深。静极翻豪语，当家越国吟。
雪桥用天琴韵赋赠余适旋里车中三叠前韵和之·其八
作者：沈曾植
朝代：清
体裁：五言律诗

寥阔乾坤表，江湖两散人。桃溪无魏晋，椿寿别秋春。日牗乾书脑，风廊泛酒鳞。祇馀乡国思，未免转车轮。
雪桥用天琴韵赋赠余适旋里车中三叠前韵和之·其六
作者：沈曾植
朝代：清
体裁：五言律诗

郁华坐上客，落落晓星稀。未必彭非夭，终知鬼有归。兄争质家长，碑校峄山肥。长忆如庵语，清谈忘午饥。
雪桥用天琴韵赋赠余适旋里车中三叠前韵和之·其四
作者：沈曾植
朝代：清
体裁：五言律诗

郑客书频寄，成家罪已歼。董南须直笔，尧舜昔垂帘。力士言犹信，先生传续添。春秋思所见，端欲考章炎。
雪霁石台晓望
作者：沈曾植
朝代：清
体裁：七言律诗

尽放晴光覆大千，回飞黄鹄见方圆。垸田已卜年丰楚，朝集欣逢使入燕。雪野万家生皎洁，天门一往洞风烟。老郎白首思青琐，鳷鹊蓬莱象宛然。
雾
作者：沈曾植
朝代：清
体裁：古风

楼前朝雾纷漠漠，坐失崔巍十步阁。误疑华下公超在，复想西山玄豹托。千林柀杉科上槁，一日世间水潦涸。幻人种已亡安息，流喝声犹叶水乐。三朝迷路发西风，谣谚古传今可复。日车当午氛翳开，窣堵波耸千楼台。病翁羁栖百无事，启牖自拂蛛蝥炱，青山白云谁去来。
霜叶飞
作者：沈曾植
朝代：清
体裁：词

楚天征雁。参差起、斜行北向凄断。低徊重倚木兰桡，殢晴云池馆。悄堤上、柳舒青盼。夜来不放红妆绾。总是玉关情，怕缺月、窥人丝鬓，寒食春远。长近酒尾吟边，断肠无处，鹊炉心字千篆。风怀不是绛都春，芳事悤悤换。便千里、鹧鸪啼遍。梦魂还滞梨云攓。自料量、乌巾角乱，插繁花、莫惊泪眼。
霜叶飞
作者：沈曾植
朝代：清

楚天征雁参差起，斜行北向凄断。低徊重倚木兰桡，殢晴云池馆。悄堤上柳舒青盼，夜来不放红妆绾。总是玉关情，怕缺月窥人丝鬓，寒食春远。长近酒尾吟边，断肠无处，鹊炉心字千篆。风怀不是绛都春，芳事悤悤换。便千里鹧鸪啼遍，梦魂还滞梨云攓。自料量乌巾角乱，插繁花莫惊泪眼。
霜叶飞
作者：沈曾植
朝代：清
体裁：词

秋花更比秋心碎，帘波一桁香沁。木兰小绽曼陀罗，耐露香风韵。莲漏转、玉阶人影。玉妃揽镜天中晕。太液起沧波，问何处、歌阑舞罢，迢递仙讯。愁心不断连环，梦儿圆就，灯花千万灵准。无情流水有情痴，泪滴荷珠冷。总看道、南枝鹊稳。香盟还怯金神定。卷万缕、情丝起，青女归来，啼妆渍粉。
霜叶飞
作者：沈曾植
朝代：清

秋花更比秋心碎，帘波一桁香沁。木兰小绽曼陀罗，耐露香风韵。莲漏转，玉阶人影，玉妃揽镜天中晕。太液起沧波，问何处歌阑舞罢，迢递仙讯。愁心不断连环，梦儿圆就，灯花千万灵准。无情流水有情痴，泪滴荷珠冷。总看道南枝鹊稳。香盟还怯金神定。卷万缕情丝起，青女归来，啼妆渍粉。
霜花腴·彊村示我九日词，感和
作者：沈曾植
朝代：清
体裁：词

碧澜霁色，敛新寒、秋山为整妆容。鼻孔禅撩，颠毛病秃，还来落帽西风。人间断蓬。著泪痕、染遍江枫。度关山、万里云阴，伤禽不是楚人弓。古往今来多事，尽牛山坐看，哀乐无穷。坏井蛙声，危柯蚁梦，台边戏马悤悤。骑兵老公。莫青袍、误了吴侬。仗萸觞、辟恶湔愁，愁来还荡胸。
霜花腴·彊村示我九日词，感和
作者：沈曾植
朝代：清

碧澜霁色，敛新寒，秋山为整妆容。碧空禅撩，颠毛病秃，还来落帽西风。人閒断蓬，著泪痕染遍江枫。度关山万里云阴，伤禽不是楚人弓。古往今来多事，尽牛山坐看，哀乐无穷。坏井蛙声，危柯蚁梦，台边戏马悤悤。骑马老公，莫青袍误了吴侬。仗萸觞辟恶湔愁，愁来还荡胸。
静夜
作者：沈曾植
朝代：清
体裁：五言律诗

静夜迢迢漏，寒林飒飒秋。千年逢鬼笑，九变与神谋。非乐真才士，移山助弱媰。事元期后补，车或警来遒。
静夜
作者：沈曾植
朝代：清
体裁：五言律诗

静夜通神理，残釭照故心。梦多常染泪，骨出不支衾。旭日昭苏气，微生寂寞音。天涯怜弱弟，旅泊共侵寻。
静安和诗四章辞意深美而格制清远非魏晋后人语也适会新秋赋此以答
作者：沈曾植
朝代：清
体裁：七言律诗

木落归根水顺流，老翁无感长年秋。荣桐叶有先彫警，腐草光成即炤游。吟比鱼山闻梵入，身依鸽寺怖情收。王筠沈约今焉向，判作琅书脉望休。
静安录示短至诗和韵奉教·其一
作者：沈曾植
朝代：清
体裁：七言律诗

月当头夕影馍糊，万里云罗雁孽孤。欲叩天关闻九雒，自斟玄酒礼三无。神丛箫鼓迎诸布，雨妾缠绵脱后弧。独有泽农忧岁苦，麦塍谁与鼓咙胡。
静安录示短至诗和韵奉教·其二
作者：沈曾植
朝代：清
体裁：七言律诗

夜久朝元到紫都，钧天散后客星孤。壬辰降岁犹迟待，太乙神光乍有无。北晓暝燃龙伯烛，南星秋合老人弧。低回五百年间事，散尽蜗沙问老胡。
顾辅卿太守挽诗·其一
作者：沈曾植
朝代：清
体裁：七言律诗

秣陵书到报无期，电谢英华岁晚悲。钩校文书成故事，冥搜金石遍荒祠。凝寒积雪山阴帖，复魄招魂素浐辞。老泪不堪挥冻垢，蹒跚长记下楼时。
顾辅卿太守挽诗·其二
作者：沈曾植
朝代：清
体裁：七言律诗

荐牍诸公重善能，入粗入细论分明。西江水净传清颂，北道民讴有乐声。铅椠晚年留墨本，沧桑倦眼托青盲。文才政事兼题目，付与华阳传赞评。
题万苍山人花卉册·其一
作者：沈曾植
朝代：清
体裁：五言律诗

露重迎朝旭，春迟閟国香。移根留故性，簇叶护深房。绣被温黁晓，云衣窈窕妆。定知愁暮雨，不忍赋巫唐。
题万苍山人花卉册·其二
作者：沈曾植
朝代：清
体裁：五言绝句

窅然姑射神，怀香閟空谷。无计谢东风，开芳一花绿。
题临桂伯遗墨·其一
作者：沈曾植
朝代：清
体裁：六言诗

东皋宝绘琳琅，西江碧血苍茫。此是孤臣心印，彻天彻地神光。
题临桂伯遗墨·其二
作者：沈曾植
朝代：清
体裁：六言诗

吴侬谈笑取义，楚僧差别饶参。了得文成泥坏，庄严江带山篸。
题俞策臣师画册·其一
作者：沈曾植
朝代：清
体裁：七言绝句

溪水无声夕照红，山村进艇不须风。橛头船上收渔具，拥楫眯瞝一睡翁。
题俞策臣师画册·其七
作者：沈曾植
朝代：清
体裁：七言律诗

老去何心较后先，官斋长日尽萧然。袖中东海留拳石，卷首南溟有内篇。读画渐参曹顾笔，翻经粗识二三禅。朝来鹊喜知何事，快雪时晴得报笺。
题俞策臣师画册·其三
作者：沈曾植
朝代：清
体裁：七言绝句

指点归鸦谷口村，此中知住葛天民。年来自觉诗情减，不敢披帷质故人。
题俞策臣师画册·其二
作者：沈曾植
朝代：清
体裁：古风

山气闇无昼，惨惨云而风。疲民魇若寐，危石支孤筇。青坂晓弃师，甘泉夕传烽。百里雷震惊，九天雾冥蒙。髫年识此境，播越军都东。慈母抚诸孤，寒宵泪灯红。沙河长铍夹，南寺毗沙雄。噩梦印不忘，童心弱能容。先生昔画此，触境膺忡忡。去之四十年，兹怀耿犹逢。我生遘多难，浩浩将焉穷。
题俞策臣师画册·其五
作者：沈曾植
朝代：清
体裁：七言绝句

度地烧畬泛胜之，泉香土润惬场师。桃花源路分明在，说与刘郎自不知。
题俞策臣师画册·其六
作者：沈曾植
朝代：清
体裁：七言绝句

老柏媻姗根跁跒，万岁狞龙絷其踝。不须绛叟更疑年，亲见初民出刑马。
题俞策臣师画册·其四
作者：沈曾植
朝代：清
体裁：古风

长松落晨阴，乳窦渗云液。道人避世久，瞑诵二三策。晞发迎朝阳，烹茶掬古雪。林外若有人，知非异方客。
题倦知山庐图
作者：沈曾植
朝代：清
体裁：古风

考室爰笑语，游人怀故都。复此佳山水，资以逃空虚。山贯四时青，月涌千泉珠。迁山易公对，揽揆灵均初。慷慨醉时歌，默存草玄卢。如何风尘起，遽有龙荒吁。郢路九逝魂，辋川一幅图。对酒忽不乐，称诗意踟蹰。天道有变复，人伦岂沦胥。长怀驻日心，儳焉中露居。湘水清且澜，木兰春华舒。终持聱叟文，重命渊明车。
题倪云林松林亭子图
作者：沈曾植
朝代：清
体裁：七言绝句

山虚木落石嶕峣，亭子秋深锁寂寥。省识故山猿鹤意，画图珍重付功曹。
题倪文贞公丙子秋画竹卷
作者：沈曾植
朝代：清
体裁：古风

易象震为苍筤竹，竹不见易乃见诗。诗易之实徵乎礼，柯叶不易贯四时。黄忠端为易三洞，文贞易为内外仪。两公超遥在明季，皎然白日青天姿。终身不离悔吝咎，一日不废画书诗。精神流行满天地，到今想像拈毫嬉。此卷捲舒纸盈丈，修竹林深石逶迤。檀栾非无俛仰态，风雨已有漂摇思。细筋啄为坚中简，劲腕磔出浮筠枝。崇祯九年七月朔，日有食之公罢归。七疏陈情天盖高，不若孔昭一章掎。单车出都子舍近，斑綵自喻九岁儿。爻象在胸笔在手，慈竹长荫慈云宜。宁知罗纹七年养，副枢召复锋车驰。君臣相遇或间之，母子不见天长悲。闇然一泪正命际，棺不紟欤竹不萎。去年公诗在吾室，今年卷又兼旬披。三百年来易再毁，白鹤归来墨君唏。吁嗟乎，南都可为不可为，世间藤藓彼方滋。一瞑万古解脱斯，攀髯差胜号弓遗。挽歌痛绝忘端语，忠孝宁为盗贼知。
题兰亭帖
作者：沈曾植
朝代：清
体裁：七言绝句

风露清晨白袷衣，千山竞秀坐忘归。昔人兴感今何世，正想兴公序共挥。
题兰婴小传
作者：沈曾植
朝代：清
体裁：古风

十二因缘过现末，爱取有三最亲近。爱生取有有生爱，爱别离苦随形影。爱者须臾苦无际，苦不解脱为无明。无明即明苦无苦，智者转业如转轮。彼彼善窈善窕人，优钵昙华芬陀利，淑善行为福德缘。去时苦相身为女，来时或为大丈夫，或优波塞或海师。金钗树下再见时，燕婉庄姝亦何有。而此文字彫虚空，一合相成不可变。后千百年或见之，宛然常在女人相。身形非实想非虚，虚实实虚至违反。寐翁提此葛藤语，世间葛藤皆是尔。
题内藤湖南扇上舣槎破浪图
作者：沈曾植
朝代：清
体裁：七言律诗

佚荡溟波贯斗槎，曈曈悬鼓指西涯。由来净海观平等，肯信风轮幻转差。书有墨皇评自定，碑徵古史眼无花。劳生更作蒙茸见，愧我南冠种种加。
题刘健之宋拓蜀石经春秋左氏传册
作者：沈曾植
朝代：清
体裁：古风

蜀石经斋扁已写，蜀石经册墨未濡。刘侯打门督诺责，坚坐不上追锋车。嗟我行箧鲜善本，四十六科靡揭橥。覆监本与校监本，漆板久失长兴初。何况绍兴远阮岳，隆准想象云仍馀。轻心掉以明监本，一言不智兰泉吁。母昭裔者照族欤，祖本或出开元储。板本已同文选刻，石本欲补郑覃疏。庄园卅万盐铁羡，句杨孙张门馆俱。刻先奏后事可想，彼固私镌匪官摹。句家孝经事可例，不然昶也能崇儒。蜀臣在朝笃思旧，梼杌纪年其忽诸。降王入朝外戚从，十七卷止沧桑欤。九十九年京兆补，清献记为旧闻抒。俸金独办续兹伟，依太和旧传讹乎。晁张考异泯不传，望古令我长睢盱。后来重镌勘唐蜀，表章彼相期我徒。艺风老人蹑云去，发疑恨迟析疑孤。寒灯老眼思踌躇，古事明问王文舒。
题剡溪王芷湘像册
作者：沈曾植
朝代：清
体裁：七言律诗

鹿胎山趾药苗香，善乐从知味最长。五世同居书孝义，百年潜德播芬芳。讲堂玉板全生论，世学云林得效方。画里微风蘋末起，想他晏坐境清凉。
题吴汉槎放还投赠诗册·其一
作者：沈曾植
朝代：清
体裁：七言绝句

剪纸招魂入汉关，吴郎傲骨竟生还。月泉汐社俱泡影，剩乞西昆丽句看。
题吴汉槎放还投赠诗册·其三
作者：沈曾植
朝代：清
体裁：七言绝句

冰蔬绝爱戚黄中，桂树连蜷嗣八公。诗品列朝谁论定，不须苦说竟陵风。
题吴汉槎放还投赠诗册·其二
作者：沈曾植
朝代：清
体裁：七言绝句

包胥一诺泪滂沱，至竟尧天雨露多。千载几人生马角，平原丝绣复如何。
题吴汉槎放还投赠诗册·其四
作者：沈曾植
朝代：清
体裁：七言绝句

蠹简流传拾羽陵，新篁密楷点秋蝇。白头喜得遗闻记，双桂堂中话献徵。
题吴汉槎放还投赠诗册闇伯属题夜纺授经图为其祖母徐太恭人作闇伯生时太恭人梦天台僧问讯·其一
作者：沈曾植
朝代：清
体裁：七言绝句

声常住处留聪听，物不迁中说梦因。百辈画师盘礴裸，虚空无尽写根尘。
题吴蔚若侍郎往生公据写真·其一
作者：沈曾植
朝代：清
体裁：七言律诗

前身或是戒禅师，感动抠衣礼梦时。七返身还同露电，九镮杖动荷加持。黄花翠柏常无恙，梵行儒风两不疑。祇有四恩无尽愿，金刚定里静心知。
题吴蔚若侍郎往生公据写真·其二
作者：沈曾植
朝代：清
体裁：七言律诗

天地间诗迸七哀，竹窗还与借钳锤。庄严佛界生臣宝，坏相昆明换劫灰。窥井火因诸葛炽，转轮显与普贤回。仁王护国殷虔诵，会是蒲团印可来。
题周镜渔松下清风轴
作者：沈曾植
朝代：清
体裁：古风

寒鸟翼不羽，寒林树无枝。寒风喟独立，仰视苍苍斯。突兀十八公，艰难我所思。嗟哉方幅纸，焉尽蛟虬姿。谡谡涛振鬣，斑斑藓皴皮。胡僧强入定，齐客吁长悲。蟠根有茯苓，持斸将遗谁。
题味雪卷
作者：沈曾植
朝代：清
体裁：古风

世味久斯淡，道味久弥浓。至人味无味，积定以为冲。晓挹朝霞芬，夕饮沦阴蒙。舌识谅不存，味尘孰非空。惺然安期枣，不若伊蒲供。何况六出花，雕镌费天功。非冰冰与冽，为水水未融。正尔酸咸外，别有隽永风。江梅助馨香，冰箸相玲珑。参破雪窦禅，消此残年冬。空山人悟处，独立琴音中。
题唐子畏雪景
作者：沈曾植
朝代：清
体裁：古风

虚室夜生白，千岩静天光。嵯峨泬寥极，视听咸茫茫。逸士卧敝庐，枯禅老是乡。宁知天地闭，肝膈森清凉。爱此万法俱，了无一邱当。所怀竟云何，非圣焉知狂。
题圣教序帖·其一
作者：沈曾植
朝代：清
体裁：七言绝句

长物摩挲晷影迟，未亡人尚立枯枝。七重树下慈颜在，记我婴童认字时。
题圣教序帖·其二
作者：沈曾植
朝代：清
体裁：七言绝句

千桑百海韦端己，一念万年杨次公。秋尽行间寻粉迹，蠹鱼原是可怜虫。
题圣遗居士雪桥诗话图逸社第四集同赋
作者：沈曾植
朝代：清
体裁：古风

昔年我为诗话序，今年重题诗话图。三集书成十载踰，雪桥归梦仍模糊。峥嵘风雪横天衢，哀鸿遍野愁云逋。诸天有时遘劫末，万事岂得论生初。图中霜红秋树枯，溪潦收波石露岨。荒荒败叶周精庐，中有一人端虚居，是须溪欤皋羽欤。一廛自屏六合外，十签遍览三唐馀。观生怆为颜氏赋，本事或裨中兴书。近来才人贵颞颥，性情不持法度殊。颇闻雌黄议坡谷，或有轻薄哂杨卢。瀛奎髓为鼓吹奴，何怪言訞鼓咙胡。短檠照几归梦苏，先生倘有微言吁。
题安般扇头小笔
作者：沈曾植
朝代：清
体裁：七言绝句

笔枯能淡墨能肥，个是安般瞬目机。消得隔尘残影在，黔桥蜀栈瘴云飞。
题安般画山水小幅·其一
作者：沈曾植
朝代：清
体裁：七言绝句

政尔金绳觉路清，如何蛇虎幻纵横。老僧鉴顾无差别，祝尔旁生各遂生。
题安般画山水小幅·其三
作者：沈曾植
朝代：清
体裁：古风

蛇由瞋相报，不瞋即尸罗。人瞋易解脱，法瞋难消磨。
题安般画山水小幅·其二
作者：沈曾植
朝代：清
体裁：古风

虎眼有神光，能辨人善恶。格是护法材，授以金刚铎。
题安般画山水小幅·其四
作者：沈曾植
朝代：清
体裁：古风

楚人沐猴冠，无冠亦无猴。亦无楚无凡，弓亡作么求。
题宋刻六臣文选注二首·其一
作者：沈曾植
朝代：清
体裁：古风

排门客来携椠椟，耸如秋隼健如鹗，朝舞观乎校雠略。明州文选十行二十三十字，板心亦有重刊氏，喜不模糊甚清皙。君来我闻所未闻，君去吾亦何云云，善保册府为长恩。
题宋刻六臣文选注二首·其二
作者：沈曾植
朝代：清
体裁：七言律诗

闇澹春阴不速客，异书衔袖发缄縢。微吟上巳接寒食，刻岁明州纪绍兴。鬼作长恩应不馁，印成宝箧或相凭。他年会是茅亭客，话我南于白发僧。
题宋拓大观帖
作者：沈曾植
朝代：清
体裁：七言绝句

欲雨不雨鸠勃溪，木兰花媵玉东西。愁人自惯愁中老，懒作光公乞饭题。
题宋椠龙龛手鉴·其一
作者：沈曾植
朝代：清
体裁：七言绝句

丹本可补宋阙经，云居四部金光明。希麟音义崇仁寺，极盛辽家正法庭。
题宋椠龙龛手鉴·其二
作者：沈曾植
朝代：清
体裁：七言绝句

兴公发兴自新奇，便道书刊燕市时。难遣疑情一镜字，费他傅嘏十年思。
题宋芝山晴江列岫图卷·其一
作者：沈曾植
朝代：清
体裁：六言诗

野市喧馀更寂，秋山病后凝妆。图绘胸中度世，蜕元范宋晞唐。
题宋芝山晴江列岫图卷·其三
作者：沈曾植
朝代：清
体裁：六言诗

石矼听瀑从容，悬厓揽袂相逢。料得竹林游侣，归来不信山公。
题宋芝山晴江列岫图卷·其二
作者：沈曾植
朝代：清
体裁：六言诗

缥缈归云岫远，微茫极浦帆迟。政尔黄农未没，不知魏晋何时。
题密均楼所藏张二严画册·其一
作者：沈曾植
朝代：清
体裁：五言绝句

木落水亦枯，虬枝擢霜昊。楼上客何心，绵绵常有徼。
题密均楼所藏张二严画册·其七
作者：沈曾植
朝代：清
体裁：七言绝句

月宫寄宿日宫居，摩利支天乐有馀。借问二严残福智，可能回向到樵渔。
题密均楼所藏张二严画册·其三
作者：沈曾植
朝代：清
体裁：七言绝句

别有阳秋罪亦甘，悬厓俛视万峰尖。来游或是他生我，离坐中间借一参。
题密均楼所藏张二严画册·其二
作者：沈曾植
朝代：清
体裁：七言绝句

冷笑临川拗性翁，晴川俛影弄桃红。雪蹊一往无行迹，或有寒山拾得逢。
题密均楼所藏张二严画册·其五
作者：沈曾植
朝代：清
体裁：五言绝句

云重不能飞，箐深无量碧。与问老焦先，瓜庐此何夕。
题密均楼所藏张二严画册·其八
作者：沈曾植
朝代：清
体裁：七言绝句

山居图在不堪摹，十载江干作剩夫。难得烧香童子问，儒童至竟不文殊。
题密均楼所藏张二严画册·其六
作者：沈曾植
朝代：清
体裁：五言绝句

山瘦脉俱露，秋深柳尚青。道场蓦直去，谁问短长亭。
题密均楼所藏张二严画册·其四
作者：沈曾植
朝代：清
体裁：五言绝句

阆风角正方，悬圃沈沈夜。身是云中君，冥行拜其下。
题屺怀画湖亭消夏图
作者：沈曾植
朝代：清
体裁：七言律诗

露电光阴迅不追，阒寥小笔寄馀思。风流有客仪兰渚，秋兴他年识渼陂。棋局乱枰仙弈后，罪言覆瓿醉吟时。明朝行饯横门道，谁写青骢踣铁驰。
题崔敬邕墓志旧拓本·其一
作者：沈曾植
朝代：清
体裁：七言绝句

奇正相生淡浓覆，书人笔髓石人参。百年欲起安吴老，八法重添历下谈。
题崔敬邕墓志旧拓本·其二
作者：沈曾植
朝代：清
体裁：七言绝句

蜀石经斋碑百品，刘郎恣我尽情窥。秋阳在庭疏竹绿，坐忆东华驻马时。
题庸庵花近楼诗存五编
作者：沈曾植
朝代：清
体裁：七言律诗

倦夜新诗断续哦，参横月没感如何。人琴共有经时痛，哀挽谁知积岁多。病榻梦痕常恻怛，名山屐齿恣婆娑。地行仙骨天游兴，至竟输君福有那。
题徐积馀定林访碑图·其一
作者：沈曾植
朝代：清
体裁：七言绝句

六代山川满眼中，长衢广广逝波空。披图最识徐卿意，自剔残碑蹋藓丛。
题徐积馀定林访碑图·其三
作者：沈曾植
朝代：清
体裁：七言绝句

花枝娅奼冶城北，来及平台啜茗时。蓄缩雕虫壮夫老，燃脂甘读女郎词。
题徐积馀定林访碑图·其二
作者：沈曾植
朝代：清
体裁：七言绝句

风烟焦麓昔心悸，雨壁定林今墨凝。我与龟堂同念乱，小朝何敢薄隆兴。
题徐积馀定林访碑图·其四
作者：沈曾植
朝代：清
体裁：七言绝句

吴蜀经行总惘然，荆舒得失过云烟。明朝戴笠骑驴去，试酌僧光一笕泉。
题徐菊人编修北江旧庐图
作者：沈曾植
朝代：清
体裁：古风

舍南薜荔东榹桃，上有碧荫双梧交。庆历先生昔寓迹，荥阳画师为点毫。长风撼壁鸡夜号，起视北极三能高。丈夫文字惜时命，古贤涕泪沾蓬蒿。机声镫影少时梦，白马素冠归楫悲。萧萧古寺日不晖，送君握手归歔欷。青龙入墓岁宫厄，赤乌下树人天知。清淇流水日千里，尺素亟慰居者思。莲甘薏苦忧患共，绿转黄回变复更。步屐昔怜阻城阙，衔觞明又数征程。游仙且作诸天想，抗议无惭谏苑声。我识卷葹辛苦意，注经补史企书成。
题所居曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗
作者：沈曾植
朝代：清

我性好楼居，东窗著匡床。未明得朝气，出地星煌煌。坐作岱顶观，海波浩沧凉。真形见旸谷，嘉实餐榑桑。稽首摩利支，大悲遍诸方。鸾驾先日驭，鬘云摄欃枪。密语千万周，四施极羝羊。福严普沙界，兵气为慈光。安期尔何人，得非鲁连徒。却秦入东海，传为列仙儒。朝与青童游，暮归紫府居。锵锵白凤皇，侍从随仙舆。辟谷亦何为，食薇不愿余。披发下大荒，冥搜宛委书。云气閟徐市，岳图付仲舒。谁言齐士怪，正笑田横愚。南史简不存，长怀一嗟吁。
题所居曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其一
作者：沈曾植
朝代：清

我性好楼居，东窗著匡床。未明得朝气，出地星煌煌。坐作岱顶观，海波浩沧凉。真形见旸谷，嘉实餐榑桑。稽首摩利支，大悲遍诸方。鸾驾先日驭，鬘云摄欃枪。密语千万周，四施极羝羊。福严普沙界，兵气为慈光。
题所居曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其三
作者：沈曾植
朝代：清

安期尔何人，得非鲁连徒。却秦入东海，传为列仙儒。朝与青童游，暮归紫府居。锵锵白凤皇，侍从随仙舆。辟谷亦何为，食薇不愿余。披发下大荒，冥搜宛委书。云气閟徐市，岳图付仲舒。谁言齐士怪，正笑田横愚。南史简不存，长怀一嗟吁。
题扇书
作者：沈曾植
朝代：清
体裁：七言律诗

老笔扶疏杂董欧，扇书一握重琅璆。偃波尚识元和脚，胜日难忘曲水游。像法苍凉迷佛劫，世情新故换川流。祇应戴笠持竿去，万里清江送白鸥。
题扇赠鹤柴山人·其一
作者：沈曾植
朝代：清
体裁：五言律诗

庐江回倚沼，淮水郁增波。市隐江南美，轺封塞上过。沙深迷赤柳，月冷渡黄河。病客昆崙梦，因君发浩歌。
题扇赠鹤柴山人·其二
作者：沈曾植
朝代：清
体裁：五言律诗

吴刚修月去，梅福故庭芜。客有槎回问，星传曙后孤。䀮䀮凄老眼，劫劫到今吾。借问陈无已，谈丛续得无。
题明刻兰亭十三跋
作者：沈曾植
朝代：清
体裁：四言诗

是乾矢橛，是棘栗蓬。墨池云起，帝网重重。烂醉归来，灶觚自隳。万象一源，六经注我。一转之错，千劫难回。淆讹公案，尚慎旃哉。
题明贤墨迹·其一
作者：沈曾植
朝代：清
体裁：七言绝句

天地心存只我心，躬斋易说逸谁寻。凭将诗纬参归复，寂寞中间有太音。
题明贤墨迹·其三
作者：沈曾植
朝代：清
体裁：七言绝句

一衿蔽体托衰门，薇蕨风难远末孙。老眼偏能书细字，颜家佚去海王存。
题明贤墨迹·其二
作者：沈曾植
朝代：清
体裁：七言绝句

龚生一疏事何如，钳网温周密有馀。两札合参徵逸事，好将年谱注才储。
题晴窗读画图·其一
作者：沈曾植
朝代：清
体裁：六言诗

借问子平仙躅，妙如少文壁图。事理分明不二，丹青自在相须。
题晴窗读画图·其二
作者：沈曾植
朝代：清
体裁：六言诗

峨眉汶岭眇然，青鞋布袜无缘。老僧休去歇去，少年莫问当年。
题曾节母柏石图
作者：沈曾植
朝代：清
体裁：古风

石骨不可磷，松心有来直。苍然黯然姿，万象閟幽默。正命在荒阿，生涯乐冰雪。后有文字祥，无忘岁寒色。
题李修易俞椿香圃图
作者：沈曾植
朝代：清
体裁：七言律诗

起我王官谷里思，图成意足不须诗。绿君不受人间暑，丹客来看世外棋。尽有清风供啸咏，萧寥诗叟古须眉。后山秀绝乾斋厚，各有丹青一数奇。
题李谷斋沾岳松冈图逸品手卷
作者：沈曾植
朝代：清
体裁：五言绝句

空山多雨雪，独立悟平生。寄谢扶筇客，松蹊棒喝声。
题欧母朱太宜人往生瑞应述·其一
作者：沈曾植
朝代：清
体裁：七言绝句

阿赖耶心不二门，天然母子识同根。莲邦消息分明逗，目击应知道验存。
题欧母朱太宜人往生瑞应述·其三
作者：沈曾植
朝代：清
体裁：七言绝句

蜂房户牗如开张，麈尾谈锋不可当。究竟涅槃何处是，爱君公据说西方。
题欧母朱太宜人往生瑞应述·其二
作者：沈曾植
朝代：清
体裁：七言绝句

要知历劫知归日，不异踦闾暮望时。小白花闻铺两岸，见亲见佛两无疑。
题欧母朱太宜人往生瑞应述·其四
作者：沈曾植
朝代：清
体裁：七言绝句

镜镜交收帝网加，一弹指顷会三车。凭君尽摄诸天影，定有身光发妙华。
题沅叔藏宋刊东莱先生诗集三卷外集三卷
作者：沈曾植
朝代：清
体裁：古风

紫微诗话横街塾，丱年默识元祐学。东莱集迄晚岁逢，江西诗派研异同。二十五家佹存五，宋刻倚松孑无伍。岂知还是密庵人，来与香严作宾主。外集完然三误二，陈录马考订讹字。公雅编年廿通次，卷十胡然偭兹例。离行在诗冠卷端，微旨若寓春秋然。退听古风兹祖述，窜厕卷中何说焉。阁本录由马家进，臆测元为不全本。割将外集补亡篇，世无完书孰徵诊。老翁向壁抽残诗，凿空预构圆成辞。生公立羲经来證，会有延平剑合时。
题沅叔诗稿即送北归
作者：沈曾植
朝代：清
体裁：古风

傅侯岷山精，嗜书剧食色。顾野马群空，下韝鹰眼疾。赵张吻钩距，仪秦舌捭阖。操奇市方鬨，得售数可必。秦金散能斗，羿彀中无失。此手应弦声，讵堪前著敌。胡然久滞淫，江海弄明月。曷不略西南，奇书探禹穴。频来省瓜庐，衔袖炫签帙。簿录掇中经，国闻诹藏室。析疑到纤琐，矜获勇问诘。年少何不廉，雄成遂无匹。新诗洪河注，鱼乐感有述。谅知连鳌手，绝倒赋狙术。天地见方圆，孰堪池沼潏。峨轲海大艑，昨夜沙头屹。抗手便言归，五车夥颐吓。南行录已侈，西笑愿方溢。蹙蹙市朝栖，荡荡云烟迹。念有西州宝，勿随徐福逸。江湖有尺素，为君叙故物。
题沈云画渡海达摩像
作者：沈曾植
朝代：清
体裁：古风

眼光烁破四天下，不共诸师诤王舍。波涛浩涌龙宫迁，世界无尽慈无缘。不瓶不钵不袈裟，非报非应非昙摩。梁皇殿前一语多，少室十年禅则那。华藏海中我见师，文字契经师可之。
题洪琴西都转塞上春还图
作者：沈曾植
朝代：清
体裁：七言律诗

臣心似水清无滓，世论如风了不关。春色远回光禄塞，君恩催赐大夫环。劳生金布无遗策，晚岁栖迟恋故山。太息诸公推挽意，江南犹望使君还。
题渐西村人初集·其一
作者：沈曾植
朝代：清
体裁：古风

此士不今有，旷世一遇之。炎天抱冷雪，苦志娱文辞。手作天马驰，心穷溟涨窥。不知人世短，长意攀皇羲。城南数间屋，日日哦清诗。诗或能穷人，人穷诗愈奇。陶陶卒岁乐，戚戚童年悲。悲乐两无眹，声文起相持。剨然天韬解，至乐乃在兹。我病拙细书，姜芽未能胝。但为鼠饮河，满腹忘其饥。蒙闇不工言，乃知言者非。商清杂徵变，喻角疑非宜。读君千琼琚，引我无涯知。移情成连操，榜舟海之湄。
题渐西村人初集·其二
作者：沈曾植
朝代：清
体裁：古风

栎社有瘣木，扶疏三十年。不知用何直，且自希天全。喟然见君子，丧我平生焉。夙素蕴元鉴，神莹万灵先。冥观洞性韵，伐材锼瑕坚。听音且知弦，得鱼不离筌。岂无万全药，医此脰肩肩。斲木贡匠门，将车奚仲前。不辞拥肿丑，所冀高庳便。矢诗作先容，叩关君勿键。
题潜楼图为刘幼云·其一
作者：沈曾植
朝代：清
体裁：五言绝句

潜楼在何处，缥缈随烟雾。淡墨写空山，幽人寂无语。
题潜楼图为刘幼云·其三
作者：沈曾植
朝代：清
体裁：五言绝句

海阔不见潮，海深不见石。精卫天帝娃，下女莫唐突。
题潜楼图为刘幼云·其二
作者：沈曾植
朝代：清
体裁：五言绝句

楼前大夫松，屈曲蟠苍龙。夜半怒涛声，律中黄钟宫。
题潜楼图为刘幼云·其四
作者：沈曾植
朝代：清
体裁：五言绝句

海日生残夜，危楼望北辰。病夫无气味，熟句寄唐人。
题澹浛老人古稀偕老图诗
作者：沈曾植
朝代：清
体裁：古风

翼翼朱陵霄，童童阴盖云。清湘屈曲流，九面舒灵雯。仙伯位南明，仙母称南真。昔闻在题检，今见熙登春。瑶树叶相当，七重耀殊珍。宝禽共命鸣，七始谐天均。庭有兰玉秀，门罗昭景宾。旨昭昭令德，涌现皆天身。理会境无碍，神超乐方真。还将无量光，净此娑婆尘。
题王元照画山水诗丁叔衡所藏伟迹也
作者：沈曾植
朝代：清
体裁：古风

苔碛鬖髿石㩻跂，簌簌松花吹满地。此中有径绝无人，麋兔躔迒劣蹠䟡。阴壑渀泉倏转雷，阳厓豁厂倾县甀。幽人一去不知年，上有非烟晕丹翠。下有磊砢仡儗之长松，枞身栝叶芝栭容。鳞之皵皴牙角童，仙鼯老蝠潜形踪。寓生女萝寔唐蒙，自日薆葑玄云封。仰视高旻目精绝，划然大壁掀当中。胡冠巨灵角阆风，堂防密成名无从，迥绝上鹜天台通。人间局促那得有此境，祇应真形五岳蟠心胸，丹青一往参元工。著我高颠鹿卢蹻，下视万古真梦梦。太常真人相家子，少著朝冠老隐几。阅世看山不殊似，写山非山水非水，古意今情荡毫纸。吴兴之甥倘无是，茗柯理极偶然耳。丁侯玩画说画旨，我习书平画能起。明窗离坐煮茶沸，长卷舒完谈有斐，罢视高弧日倾晷。
题王石谷仿江贯道山水直幅
作者：沈曾植
朝代：清
体裁：古风

画史由来非俗史，冥观洞古成殊艺。世间不见宋元君，盘礴何人赏元致。此是王翚老去工，南唐北宋嗟嗞是。实处为山虚处水，骀宕云峦入藤纸。江南三月草如烟，茶坞渔庄尽清丽。坡陀尽处天空明，林表疑有澄湖横。山长水远望不见，高楼日暮心怦怦。散地盘回具形阞，晴光下映成窅�。藤梢橘刺极蒙笼，鼠尾丁须最孊密。贯道本是南州人，金陵山水情所亲。千载王郎起江国，冥契神明合绳墨。笔界南宗有转师，峦形北苑非常得。要将习尚回波靡，特起精能示钩勒。寻常竞赏毫端巧，大智还蕲学人识。呜呼，察拟有妙非失传，鉴评过眼还云烟。眇然末法令谁起，寂寞江湖二百年。
题王石谷仿江贯道山水直幅
作者：沈曾植
朝代：清
体裁：古风

画史由来非俗史，冥观洞古成殊艺。世间不见宋元君，盘礴何人赏元致。此是王翚老去工，南唐北宋嗟嗞是。实处为山虚处水，骀宕云峦入藤纸。江南三月草如烟，茶坞渔庄尽清丽。坡陀尽处天空明，林表疑有澄湖横。山长水远望不见，高楼日暮心怦怦。散地盘回具形阞，晴光下映成窅𥥌。藤梢橘刺极蒙笼，鼠尾丁须最孊密。贯道本是南州人，金陵山水情所亲。千载王郎起江国，冥契神明合绳墨。笔界南宗有转师，峦形北苑非常得。要将习尚回波靡，特起精能示钩勒。寻常竞赏毫端巧，大智还蕲学人识。呜呼，察拟有妙非失传，鉴评过眼还云烟。眇然末法令谁起，寂寞江湖二百年。
题王酉室花卉卷 其一 兰
作者：沈曾植
朝代：清
体裁：七言绝句

瘦石幽溪茁箭芽，国香偏在道人家。含情脉脉春逾静，一种天生待女花。
题王酉室花卉卷 其七 石榴
作者：沈曾植
朝代：清
体裁：七言绝句

天中佳节斗钗符，花影阑干午梦初。拈出隶丛红一点，慧心试倩画师摹。
题王酉室花卉卷 其三 玉兰
作者：沈曾植
朝代：清
体裁：七言绝句

玉蕊唐昌秀绝尘，可知原是此花身。年年为祝千秋岁，唤取黄筌画喜神。
题王酉室花卉卷 其九 桂
作者：沈曾植
朝代：清
体裁：七言绝句

平生端未识姮娥，却驾银桥涉绛河。云外天香飘瞥久，闻根蓦忆旧参过。
题王酉室花卉卷 其二 芝
作者：沈曾植
朝代：清
体裁：七言绝句

药鼎有人餐水玉，步尘谁昔采湍华。生香五色香奁笔，祇有冬郎谶内家。
题王酉室花卉卷 其二十 酴醾
作者：沈曾植
朝代：清
体裁：七言绝句

小楼深院曲阑干，妆罢徘徊对镜看。怕说酴醾花事了，留香密意祝仙坛。
题王酉室花卉卷 其二十一 梨花
作者：沈曾植
朝代：清
体裁：七言绝句

踏青过后是清明，但近花前百感并。记得人间雪衣女，一钩素袜可怜生。
题王酉室花卉卷 其二十七 丹桂
作者：沈曾植
朝代：清
体裁：七言绝句

金粟前身记也无，弓弓点屧月廊孤。吴刚倚树应相唤，隶入霓裳按拍图。
题王酉室花卉卷 其二十三 楝花
作者：沈曾植
朝代：清
体裁：七言绝句

子作金铃蕊紫棉，番风吹尽曲池边。拈来更绾丁香结，肠断燕郊四月天。
题王酉室花卉卷 其二十九 菊
作者：沈曾植
朝代：清
体裁：七言绝句

不应南国佳人意，也染东篱处士风。一笑未除脂粉气，胆瓶朝荐醉妃红。
题王酉室花卉卷 其二十二 紫薇
作者：沈曾植
朝代：清
体裁：七言绝句

稍回三阁丝纶手，慧绝双鬟粉镜心。莫眩丹砂作儿戏，少姑长爪恐难禁。
题王酉室花卉卷 其二十五 薄荷
作者：沈曾植
朝代：清
体裁：七言绝句

龙脑曾传海外香，返魂消息转微茫。侬家自住秋尘阁，不羡垂鞭马上郎。
题王酉室花卉卷 其二十八 秋海棠
作者：沈曾植
朝代：清
体裁：七言绝句

才得传红便退红，秋花身世比秋虫。愿将色界诸天福，回向人间薄命侬。
题王酉室花卉卷 其二十六 萱花
作者：沈曾植
朝代：清
体裁：七言绝句

抛却粗愁入细愁，停针脉脉琐窗幽。情知百劫难忘此，漫染燕支掩泪眸。
题王酉室花卉卷 其二十四 蝴蝶花
作者：沈曾植
朝代：清
体裁：七言绝句

生色渲来艳紫蓝，选诗侔称绣针参。南华说梦儿家證，簇蝶仙裙藕合衫。
题王酉室花卉卷 其五 碧桃花
作者：沈曾植
朝代：清
体裁：七言绝句

仙禁浓姿冠众芳，露华天上蕴瀼瀼。朝来阿母亲调粉，晕出明霞半醉妆。
题王酉室花卉卷 其八 莲花
作者：沈曾植
朝代：清
体裁：七言绝句

水佩风裳望若仙，红情绿意閟谁宣。莲花心性莲花步，合向莲邦托易迁。
题王酉室花卉卷 其六 白蔷薇
作者：沈曾植
朝代：清
体裁：七言绝句

记得扶行踏渡高，玉奴步步怯春娇。柔枝故羂仙裙褶，坠蕊翻粘绣繶条。
题王酉室花卉卷 其十 蜀葵
作者：沈曾植
朝代：清
体裁：七言绝句

阶前五色秫稽花，雅诂终葵字偶差。小妹自称前进士，待年未嫁惜春华。
题王酉室花卉卷 其十一 芙蓉
作者：沈曾植
朝代：清
体裁：七言绝句

凉意萧疏感岁华，墨罗半臂晚催加。无端掁触尊前事，泪滴东园变色花。
题王酉室花卉卷 其十七 白桃花
作者：沈曾植
朝代：清
体裁：七言绝句

齿冷胡麻饭阮郎，洞天深杳澹梳妆。内思别有琼宫日，著出西真素锦裳。
题王酉室花卉卷 其十三 梅
作者：沈曾植
朝代：清
体裁：七言绝句

罗浮一梦云恍惚，翠羽巢倾冻技折。瘦蛟背冷对湘君，万古伤心旧时月。
题王酉室花卉卷 其十九 海棠
作者：沈曾植
朝代：清
体裁：七言绝句

第一嫣红第一娇，浓将眼醉艳魂销。绛唇镜里圆香晕，紫颖裙边茁秀翘。
题王酉室花卉卷 其十二 秋葵
作者：沈曾植
朝代：清
体裁：七言绝句

云軿百日去天台，手种园葵定已开。花色寄询诸姊妹，细将衫色比将来。
题王酉室花卉卷 其十五 茶花
作者：沈曾植
朝代：清
体裁：七言绝句

万里桥西蜀锦红，簇成宝相过江东。琴台鬓影前尘在，更约鸳蹻访篾翁。
题王酉室花卉卷 其十八 绣球
作者：沈曾植
朝代：清
体裁：七言绝句

机杼翻新各不同，越罗楚练斗春风。生来爱作团圆相，画出流苏付绣工。
题王酉室花卉卷 其十六 李
作者：沈曾植
朝代：清
体裁：七言绝句

雪毳艳随回鹘队，花鬘疑著顾姑冠。须知姑射风神在，莫作胡姬窈窕看。
题王酉室花卉卷 其十四 水仙花
作者：沈曾植
朝代：清
体裁：七言绝句

一弹指顷入香严，出定文殊解未忺。矾弟梅兄相顾笑，淩波袅袅袜攕攕。
题王酉室花卉卷 其四 玫瑰
作者：沈曾植
朝代：清
体裁：七言绝句

新妆宝髻鸦姑石，窄襈春衣凤子褰。绝艳浓香谁比似，簪花一笑镜台前。
题画
作者：沈曾植
朝代：清
体裁：七言律诗

只么山光只么青，据梧人在客忘形。极成天海圆无界，如幻溪堂住有情。草长莺飞三月近，金膏水碧画图成。解衣盘礴翁何世，万户江南醉太平。
题画
作者：沈曾植
朝代：清
体裁：五言律诗

月光无怒定，□世逍遥游。萧摵梧竹影，浩然天地秋。何人传幻相，一往洗羁愁。团扇圆如月，长为世泽留。
题画
作者：沈曾植
朝代：清
体裁：五言律诗

略与渲丹碧，萧然脱町畦。生涯依片石，侧径眩千蹊。鹤返辽城语，鹃闻蜀客啼。弇州在何许，经说大荒西。
题画·其一
作者：沈曾植
朝代：清
体裁：七言绝句

帝青岩窟阿练若，柳外桃花历乱开。亭上两翁翘企久，入山无路向溪回。
题画·其一
作者：沈曾植
朝代：清
体裁：七言绝句

红尘浩浩市声合，青天梦梦悲愿孤。先生非有画是有，世界法华能转无。
题画·其三
作者：沈曾植
朝代：清
体裁：七言绝句

松涛初静水涛喧，松影遮亭水绕垣。留取在山泉一勺，百年长护茯苓根。
题画·其二
作者：沈曾植
朝代：清
体裁：七言绝句

沧海尘生玉井烟，蜉蝣衣楚漫堪怜。道人只作神山看，金阙银台在眼前。
题画·其二
作者：沈曾植
朝代：清
体裁：五言绝句

高峰立云外，舒卷云无心。云白峰益翠，岩居深不深。
题画四首·其一
作者：沈曾植
朝代：清
体裁：七言律诗

落木无边天地闭，仙人原是在山清。诗开间气中兴始，画入离骚邃古情。人物眇然长太息，渔樵幸自可怜生。大冬时节千山睡，净眼偏从子半明。
题画四首·其三
作者：沈曾植
朝代：清
体裁：七言律诗

与子披图尽扫除，王翚黄鼎莫拘墟。有心松柏惟孤直，无闷乾坤入闇虚。破墨几回添斡笔，秃毫谁道不中书。无波远水无人路，政是迂倪得意初。
题画四首·其二
作者：沈曾植
朝代：清
体裁：七言律诗

沧海君从物外求，空行仙入定中收。悲歌有客过燕赵，竖子谁曾见项刘。老去身随黄石化，山中岁见紫芝秋。笔端政与娲皇补，肯作残山剩水休。
题画四首·其四
作者：沈曾植
朝代：清
体裁：七言律诗

卧游十日对孱颜，题罢摩挲未忍还。荷担去移王屋石，结庐常见义熙山。荔阿若有人含睇，荪壁遥知客掩关。一棹扁舟归底处，客星祇在雪溪湾。
题病山仁先诸君游邓尉诗后
作者：沈曾植
朝代：清
体裁：古风

道人胸有妙相山，突兀两戒空苍蟠。后山诗心禹州络，冥契万古同波澜。柏树子话参庭前，柏身起舞刑天干。戒坛柏因等观耳，乐哀哀乐皆心源。月泉诗人探梅去，山灵喜迓仙民顽。古祠阴庙拜神告，豪吟声助沧浪天。归来十手写奇句，读诗我得诗外禅。闭门亦入诗境游，柏下魂清月孤圆。
题目寓楼曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其一
作者：沈曾植
朝代：清
体裁：古风

我性好楼居，东窗着匡床。未明得朝气，出地星煌煌。坐作岱顶观，海波浩沧凉。真形见旸谷，嘉实餐榑桑。稽首摩利支，大悲遍诸方。鸾驾先日驭，鬘云摄欃枪。密语千万周，回施极羝羊。福严普沙界，兵气为慈光。
题目寓楼曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其三
作者：沈曾植
朝代：清
体裁：古风

安期尔何人，得非鲁连徒。却秦入东海，传为列仙儒。朝与青童游，暮归紫府居。锵锵白凤凰，侍从随仙舆。辟谷亦何为，食薇不愿馀。披发下大荒，冥搜宛委书。云气閟徐韨，岳图付仲舒。谁言齐士怪，正笑田横愚。南史简不存，长怀一嗟吁。
题目寓楼曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其二
作者：沈曾植
朝代：清
体裁：古风

迎日起何为，长生资沐浴。霏霏流霞润，饮我初生犊。协气外蒸濡，奇温中馥郁。子珠抱灵根，灿灿金华簇。裸国薄何嫌，胎儿洗宜育。咸池甘石经，占此新阳复。
题目寓楼曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其五
作者：沈曾植
朝代：清
体裁：古风

彩翠郁万变，夕阳涌晴岚。阳鸟去却顾，我户当西南。绝景入非想，悲心载玄谈。震霆在海澨，地涌东西参。颢颢无量光，丕丕阿字瞻。堂堂卢舍那，泥日生庄严。驾我白牛车，花冠翼岩岩。我缘在他方，曷此三年淹。尘埃有蝉蜕，化地方鸿渐。
题目寓楼曰海日楼终日盘桓不出一室每诵陶公云鹤有奇翼八表须臾还之句千载同情有如接席意之所会即事为诗·其四
作者：沈曾植
朝代：清
体裁：古风

黄落涤山泽，五情木归根。寄生在桑末，凋故而育新。离母出壮子，脱胎贡生神。夏草冬为虫，三世还一身。目击斯道存，翻书漫云云。
题知不足斋钞校本棠阴比事·其一
作者：沈曾植
朝代：清
体裁：七言绝句

童女现身来说法，鬼才窈窕故堪思。汉庭老吏引经出，皎如霜寒冰净姿。
题知不足斋钞校本棠阴比事·其二
作者：沈曾植
朝代：清
体裁：七言绝句

蚕眠细字出长塘，韬袟披持发古香。合向易迁编部去，赚他仙吏乞诗忙。
题石涛画甘翰臣藏·其一
作者：沈曾植
朝代：清
体裁：七言绝句

自写家山入剡藤，谁知恰似禹航能。使君会得师家笑，东抹西涂更几层。
题石涛画甘翰臣藏·其三
作者：沈曾植
朝代：清
体裁：七言绝句

萚石老为台阁体，梦堂瞬见水云机。百年却付甘行者，对照非园句也非。
题石涛画甘翰臣藏·其二
作者：沈曾植
朝代：清
体裁：七言绝句

非宰官身非阇黎，竹冠藤杖涉幽蹊。永和逸少如相见，更乞蒲葵八角题。
题缶翁画卷
作者：沈曾植
朝代：清
体裁：古风

胸申五岳不可摩，纸上若有仙云过。非墨非笔笔墨和，画史绝倒山灵诃。石溪石涛拟则那，心境自现非由它。譬蚕成茧茧出蛾，风行水上生澜波。吴侯故是鄣山精，过我说书甚铿铿。浮沈宦海心自清，跌宕江海眼逾明。诗怀浩如秋水盈，画会诗意篆诗形。哦七言助君诗情，画我海楼能不能。
题胡愔仲唐人所写金光明胜经卷子·其一
作者：沈曾植
朝代：清
体裁：七言绝句

北风振户霜在瓦，东方一士今何之。图好宁无郑监作，诗成更待成连知。
题胡愔仲唐人所写金光明胜经卷子·其二
作者：沈曾植
朝代：清
体裁：七言绝句

为转光明梵呗书，晴窗滴泪玉蟾蜍。人间岂有藏锋地，剑气成虹入太虚。
题胡漱唐匡庐归隐图·其一
作者：沈曾植
朝代：清
体裁：七言绝句

匡山头白好归来，五老相逢笑口开。莫问先生何世代，五家历术总寒灰。
题胡漱唐匡庐归隐图·其三
作者：沈曾植
朝代：清
体裁：七言绝句

若个马驹能蹴踏，断除蛟蜃不神奇。东湖楼上西山色，更写先生隐几时。
题胡漱唐匡庐归隐图·其二
作者：沈曾植
朝代：清
体裁：七言绝句

雪山江水茫茫去，把卷言愁我欲愁。东林寺外一锥在，许共宗雷入社不。
题胡漱唐匡庐归隐图·其四
作者：沈曾植
朝代：清
体裁：七言绝句

剩见惊潮勇退身，长歌七别迥伤神。蘼芜山下生荆棘，泪洒当年织素人。
题苍虬愔仲落花诗后
作者：沈曾植
朝代：清
体裁：五言律诗

花落春焉在，凭君善巧观。南山无相佛，篱下举头看。音与回风去，诗成白日阑。报章重叠现，公案太无端。
题葛煜珊同年遗像·其一
作者：沈曾植
朝代：清
体裁：七言绝句

烟波去作钓徒长，虹月长随漫士船。大好溪山供啸傲，穆宗皇帝中兴年。
题葛煜珊同年遗像·其三
作者：沈曾植
朝代：清
体裁：七言绝句

诗卷长怀未尽知，画图潇洒列仙姿。衣冠道尽虫沙在，泪眼云烟纪录时。
题葛煜珊同年遗像·其二
作者：沈曾植
朝代：清
体裁：七言绝句

门祚一时群纪盛，郎官分印后先行。太平时节逍遥去，嗣祖今知福倍长。
题蒋孟蘋乐庵写书图·其一
作者：沈曾植
朝代：清
体裁：七言律诗

寒日轩窗黄叶庭，披襟磊落话生平。疑仙踪迹玄真子，至正风流顾阿瑛。百卷鹤山亲楷定，一帆虹月恣游行。墨缘眼福天应妒，猎猎西风未放晴。
题蒋孟蘋乐庵写书图·其二
作者：沈曾植
朝代：清
体裁：七言律诗

老夫不出墙蒿长，晚岁犹馀炳烛思。三客两州既文博，百家九部共然疑。闻君坐取东坡茗，已见梅开北牖枝。会许山公参会语，人间别有五君诗。
题赵吴兴鸥波亭图
作者：沈曾植
朝代：清
体裁：古风

鸥波亭上佳公子，绝代丹青写清思。渊源不到宋遗民，大雅能窥唐画史。茗渚蘋洲满意春，管公楼对比肩人。还将平远溪山意，消取沧桑异代身。
题赵文敏画马立轴
作者：沈曾植
朝代：清
体裁：古风

霸都鲁儿尘䟤跋，朮赤台欤勇哈萨，朔野朝空燕赵刷。也的石水西海流，清吉思鸟声啾啾，马蹄踏破昆崙邱。王孙妙笔留缣楮，回首和林奈何许，昔马如龙今马鼠。
题赵松雪画马长卷
作者：沈曾植
朝代：清
体裁：五言律诗

晚学栖韩干，中身玩伯时。王孙多胜艺，德寿缅师资。风尚宣和旧，山川吴越遗。老夫因果契，还向绘林思。
题赵管合璧画卷
作者：沈曾植
朝代：清
体裁：七言律诗

宝墨生香思出尘，沧桑劫后谪仙人。白杨自长斋前树，翠竹犹疑世外春。缄署和南师上座，帖题驿北拂行尘。金驼那必无铅泪，太息仙源最后身。
题郭天门山水
作者：沈曾植
朝代：清
体裁：七言律诗

龙荒桑梓逊荒身，椔立孤桐野水滨。梦里国殇逢弟子，场中选佛忏劳民。适来冬夏皆非我，寥阔江山不见人。皕七十年还问讯，泉声塔影对伤神。
题郭起亭素庵印存
作者：沈曾植
朝代：清
体裁：古风

水晶宫中倒好嬉，学古编述吾丘跛。朱文宗唐白文汉，约旨正脉三桥持。长卿承文倡秦汉，天都派古闽派奇。唐宋无印明继汉，古法新意双荄滋。兹论半夸世不仞，因树屋传劳谆謘。后来程高健雄积，怀宁遂起追臣斯。引曳居然变蝌斗，郁律正见蟠蛟螭。天都极轨盛不再，闽亡浙兴异军驰。钝丁后世长卿欤，黄陈八分润色之。冬心秋堂各奇雅，私玺周秦次闲为。明印与诗偕嬗变，我朝印与书家齐。北碑书论一鼓荡，印人转益师多师。悲盦书得琅琊肥，吴叟博综靡不宜。意外巧妙十二种，掎摭碑额弩牙机。邓家气骨赵家肉，吴家神理融嬴姬。八体交光一体摄，重重帝网千摩尼。信知缪篆绸缪施，义在不凝妙推移。泉文镜铭权诏版，上溯向有殷墟龟。周家文繁殷质简，齐鲁缜密楚威夷。后来变化悬可察，妙门岂独砖华离。郭生家学三世资，画书一耳奚㠁嵯。近来摹印勇察拟，使刀如笔如旋规。妙年得此吁不让，往往起捋仪徵髭。若使乘酣劖不止，惊绝那不惊昌黎。我为生言不诞欺，近五百年著积微，后者不穷前不澌。若山生木木异枝，若水导源源有厮，阅千剑馀干莫飞。五十三参善财资，修业而息锲不疲。有大羯磨将子随，青眼高歌吾老兮。
题钝斋所藏旧拓龙藏寺碑
作者：沈曾植
朝代：清
体裁：古风

龙藏谁所书，昔疑王孝逸。关东二王法，名与文深匹。学自文中受，书从宝蒙述。观其锋势郁，乐毅俨同术。尚哉习子敬，乃得右军律。中锋萦篆引，破体错分勒。筋力擢虞陆，肉采资褚薛。相彼杨花飞，已徵李子结。南风竞北吹，兹见同书实。畴昔墨林谈，王黄恣评骘。吾弟罗村本，袖然居第一。忍庵爱且妒，摩挲常竟日。俄得海盐本，毡蜡致纤密。后来顿居上，距踊喜三百。宁知黄家本，残拓愈莹洁。譬若几望月，不受纤云蚀。譬若绝代姝，盛年倩盼溢。信知天壤大，神物故匪阙。展转增上缘，比校方日出。彯瞥卅馀年，识田带残质。因君今帖示，引我故心茁。黄本曷一寻，王本固相敌。或争吴晋先，或峙泰华埒。惜不并几陈，金薤文同覈。留观已匝月，妙境未探赜。君家金石林，颇闻富奇迹。窥豹此一斑，摸象已多益。何年墨缘合，重结春明辙。尽披集古目，恣为书苑说。妄想即真如，寱言君不喝。
题锡晋斋主人海上望云诗卷
作者：沈曾植
朝代：清
体裁：五言律诗

云起自何处，道人天眼观。滃然霖布濩，根在石坚顽。世相露如电，天机往复还。光明一性海，净秽两无关。
题陆文烈公文节公遗书手卷·其一
作者：沈曾植
朝代：清
体裁：古风

死者为日星，生者常寂寂。谒我爱宕庐，英姿缅畴昔。
题陆文烈公文节公遗书手卷·其二
作者：沈曾植
朝代：清
体裁：七言律诗

意园座上订交时，楚尾吴头折简时。各有沈忧难显语，强将治牍挽衰时。乾坤坏后神常在，箕尾光中梦不疑。生有自来吾定识，盎然深密蕴须眉。
题陈益洲书沈宜人墓志卷子
作者：沈曾植
朝代：清
体裁：古风

循吏有贤妇，温然长者言。亲民民自亲，天咫陈于前。持此和雅音，傥为上生缘。陈侯文简直，古意无雕镌。我昔见陈侯，隅坐犹少年。投老返故乡，噫侯归海山。永怀九原思，萧条秋菊泉。吴筠喟独立，笔与寒风寒。
题韬甫所藏陶子缜编修画兰册每页有诗纪事画也·其一
作者：沈曾植
朝代：清
体裁：七言绝句

婴䳇传言午梦逋，冶春门巷记模糊。夕阳无限朱霞影，悔不亲将小李摹。
题韬甫所藏陶子缜编修画兰册每页有诗纪事画也·其三
作者：沈曾植
朝代：清
体裁：七言绝句

恒河照面鬓星星，老忆前游怆故情。拉伴城南随步屐，旧人谁是米嘉荣。
题韬甫所藏陶子缜编修画兰册每页有诗纪事画也·其二
作者：沈曾植
朝代：清
体裁：七言绝句

笔底春风试国香，兰根蕙箭不同芳。老仙绝代人天眼，也为花身费较量。
题韬甫所藏陶子缜编修画兰册每页有诗纪事画也·其四
作者：沈曾植
朝代：清
体裁：七言绝句

禅榻茶烟判慧痴，雨丝风片半春迟。高斋下直初阳满，默记贞元本事诗。
题马小岩静观万变图
作者：沈曾植
朝代：清
体裁：七言律诗

旋大轮前次第寻，万年一念不沉吟。随缘任说时方数，不变谁分意识心。三点宛然伊圣相，六时无间鸟和音。老夫坚抱童心在，坐看沙坍海复深。
题高文恪公扈从写真
作者：沈曾植
朝代：清
体裁：古风

飒飒黄云带沙起，驾鹅阵如畏吾字。陂陀起伏望成山，林藿绵濛远无际。大漠荒凉落日孤，塞垣春入画师图。谁知江国携锄手，直向燕然橐笔趋。丹黼襜褕吐鹘带，春水秋山军容贵。日朗龙荒圣武昭，风清帐殿儒生在。汗血能骑生马驹，云螭月驷锦氍毹。赐从天厩奚官识，驰出和门特勒俱。克鲁伦河驶如箭，昭莫多军戎捷献。亲见擒蚩绝辔前，凯歌岐伯光轩典。清吟閒把玉鞭看，昆脑儿荒碛口寒。意气杨金真不愧，遭逢班马比尤难。汉家元狩唐贞观，常武卷阿世争羡。立马山阴露布宣，吴侬身比胡奴健。独有龙堆晓踏冰，孤琴老骥倦难胜。恒沙佛报三春愿，无定河流独旦情。君臣恩遇全终始，图画流传反乡里。尚有当年教子图，延津会访成双美。怀望千秋洒泪多，太平兴国旧山河。萧条晞发西台客，绝笔亲征骑吹歌。
题麦孺博潘若海诗扇
作者：沈曾植
朝代：清
体裁：七言律诗

展卷相看墨未晞，卧龙雏凤事全非。少微陨后天无色，精卫归来石尚飞。志岂不祥侔造物，梦犹相见拂天衣。白头病叟今焉向，怅望河山倚夕晖。
题黄忠端公尺牍·其一
作者：沈曾植
朝代：清
体裁：七言绝句

文字渊源讲学时，洞霄偏尽越山奇。曹何并举非无意，桂树连蜷第一枝。
题黄忠端公尺牍·其三
作者：沈曾植
朝代：清
体裁：七言绝句

逆案科场伏祸机，焚香阅卷炯知几。温周谁敢诬清节，熊蒋应知庇德辉。
题黄忠端公尺牍·其二
作者：沈曾植
朝代：清
体裁：七言绝句

由拳村里由拳客，五人同游参得三。那不洞玑传密印，放门一疏共研覃。
题黄忠端公尺牍·其五
作者：沈曾植
朝代：清
体裁：七言绝句

四顾波涛枕漱难，夜看北斗泪汍澜。江河日下终难挽，万古溪堂鹤语寒。
题黄忠端公尺牍·其六
作者：沈曾植
朝代：清
体裁：七言绝句

笔精政尔参钟索，虞柳拟焉将不伦。微至祇应鸿宝会，拟山园帖尔何人。
题黄忠端公尺牍·其四
作者：沈曾植
朝代：清
体裁：七言绝句

易象正成芦苇中，西林病疟江口风。玄月廿日阳月朔，环报知先小报通。
馀气
作者：沈曾植
朝代：清
体裁：七言律诗

馀气尸居若有人，东风解冻一频申。朽株润有蒸成菌，焦尾材为爨后薪。司马坐忘宁假论，阿难起舞了无因。朱霞天半须臾影，莫向空居问幻真。
馀纸尚多复和过谈韵并呈
作者：沈曾植
朝代：清
体裁：七言律诗

禅室星罗慕义街，支床还对马坊䦱。投身暂乞安般地，积习难忘百日痎。捷甚箭锋穿笠毂，强将锻灶鼓彭排。支离漂泊终何道，故宅他年付咏怀。
驾浮阁夜望·其一
作者：沈曾植
朝代：清
体裁：五言律诗

大地平沈相，高楼昧爽辰。憬然千劫世，已尽百年身。露上清花气，风微整角巾。还将瓢饮意，相与井亭民。
驾浮阁夜望·其二
作者：沈曾植
朝代：清
体裁：五言律诗

寤梦觉无瞋，山阿若有人。市垣候星气，月魄隐潮神。林远鸺鹠语，天空蠛蠓尘。南华耽客慧，何处返吾真。
高阳台
作者：沈曾植
朝代：清
体裁：词

借月湔愁，笺天诉梦，碧城十二星期。拥髻归来，夜阑露细风微。中庭种树成红豆，那寒心、鹦鹉先知。拚酬他，扇底秋心，弦上秋思。当年对影闻声地，剩花溅泪萼，柳袅愁丝。罗带同心，有情天亦怜痴。荒唐梦峡归云晚，甚神娥、犹妒腰肢。祝芳风，莫罥飞花，莫斗纤眉。
高阳台
作者：沈曾植
朝代：清

借月湔愁，笺天诉梦，碧城十二星期。拥髻归来，夜阑露细风微。中庭种树成红豆，那寒心鹦鹉先知。？酬他，扇底秋心，弦上秋思。当年对影闻声地，剩花溅泪萼，柳袅愁丝。罗带同心，有情天亦怜痴。黄荒唐梦峡归云晚，甚神娥犹妒腰肢。祝芳风，莫罥飞花，莫斗纤眉。
高阳台
作者：沈曾植
朝代：清

借月湔愁，笺天诉梦，碧城十二星期。拥髻归来，夜阑露细风微。中庭种树成红豆，那寒心鹦鹉先知。𢬵酬他，扇底秋心，弦上秋思。当年对影闻声地，剩花溅泪萼，柳袅愁丝。罗带同心，有情天亦怜痴。黄荒唐梦峡归云晚，甚神娥犹妒腰肢。祝芳风，莫罥飞花，莫斗纤眉。
鬲溪梅
作者：沈曾植
朝代：清
体裁：词

鹅黄新柳未曾知。雨如丝。慵点歌唇苔地、惜燕脂。隔帘春梦迷。商量难作好春期。见何迟。记否去年花下、上红时。月明浮玉卮。
鸾㖟和韵
作者：沈曾植
朝代：清
体裁：七言律诗

明月清风孰主宾，宝楼阁涌海霞新。真言喜仰光明集，化土超然受用身。雁过长空无迹相，龙吟枯木著精神。宗风教相凭参会，直下还酬净信因。
鹊桥仙·七夕和韵
作者：沈曾植
朝代：清
体裁：词

金风似剪，银潢如带，良夜愔愔罗袜。人间已自罢穿针，只天上、未忘佳节。画屏殢楚，金钗诉愿，儿女夜情都别。仙裙永断石榴红，问此后、聘钱谁质。
鹊桥仙·七夕和韵
作者：沈曾植
朝代：清

金风似剪，银潢如带，良夜愔愔罗袜。人间已自罢穿针，只天上未忘佳节。画屏殢楚，金钗诉愿，儿女夜情都别。仙裙永断适石榴红，问此后聘钱谁质。
鹧鸪天
作者：沈曾植
朝代：清
体裁：词

七不堪中有底忙。石湖愁坐玉麟堂。词催驶笔红楼姥，心悸神弦白石郎。吹剑首，淅矛铓。黄鸡白日送年光。閒情欲付玲珑唱，说著微之已断肠。
鹧鸪天
作者：沈曾植
朝代：清

七不堪中有底忙。石湖愁坐玉麟堂。词催驶笔红楼姥，心悸神弦白石郎。吹剑首，淅矛铓。黄鸡白日送年光。闲情欲付玲珑唱，说著微之已断肠。
鹧鸪天
作者：沈曾植
朝代：清
体裁：词

散诞青鞋紫领巾。旬休聊得自由身。棠妆故是唐宫态，樱品偏矜海国春。留跘坐，起频申。惜花休便著花瞋。来从天姊观空相，去谢风姨是恶宾。
鹧鸪天
作者：沈曾植
朝代：清

散诞青鞋紫领巾。旬休联得自由身。棠妆故是唐宫态，樱品偏矜海国春。留跘坐，起频申。惜花休便著花嗔。来从天姊观空相，去谢风姨是恶宾。
鹧鸪天·再和彊村韵
作者：沈曾植
朝代：清
体裁：词

别浦徘徊隐钿车。谪仙散诞醉流霞。归来渔子都忘世，去后刘郎不问花。空色眩，色空嗟。杳然流水到天涯。东皇合念春无主，处处流莺忆故家。
黄叶山庄图张叔未蔡醉吟题诗卷为吴待秋题·其一
作者：沈曾植
朝代：清
体裁：五言律诗

世味消黄叶，人情爱故家。道宁师苦李，说不累秦瓜。春囿翁占杏，秋田女浸麻。橙斋觞咏地，天半想朱霞。
黄叶山庄图张叔未蔡醉吟题诗卷为吴待秋题·其二
作者：沈曾植
朝代：清
体裁：五言律诗

张蔡传文献，扁舟语水滨。清辞安雅句，多幸太平民。文采非惊世，田园得庇身。我生差几载，天地遍风尘。
黄头郎
作者：沈曾植
朝代：清
体裁：古风

黄头郎，葛花衣，荷叶盖。䢼亭婆娑如愿睐，沙洲溅溅生薤菜，侬在东晴西雨外。黄头郎，鸦归人未归。月波漉漉凉玉晞，水花七色金沙肥。龙堂珠涎香霏霏，英茪角缴红苔衣。欢作孽龙弦，侬是筝雁柱。黄头郎，潭深水曲戏鱼住。��鱼头作人语，莫擘雄雷上天去。
黄头郎
作者：沈曾植
朝代：清
体裁：古风

黄头郎，葛花衣，荷叶盖。䢼亭婆娑如愿睐，沙洲溅溅生薤菜，侬在东晴西雨外。黄头郎，鸦归人未归。月波漉漉凉玉晞，水花七色金沙肥。龙堂珠涎香霏霏，英茪角缴红苔衣。欢作孽龙弦，侬是筝雁柱。黄头郎，潭深水曲戏鱼住。𧥄𧥄鱼头作人语，莫擘雄雷上天去。
齐天乐·徐积畲揽镜图
作者：沈曾植
朝代：清

道人心性圆如月，帝网重重无量。百面交光，三生留照，不断字轮明相。蟠龙鼻仰。问青盖何年，玄冥无恙。鬓影春风，倚楼频看自惆怅。拓本几番相饷。有西池瞻敬，尊那供养。仕至公卿，传宜孙子，多贺国家天上。听声卜响。剩表圣心情，容成知状。不老山人，玉泉饶醉盎。
齐天乐·徐积馀《揽镜图》
作者：沈曾植
朝代：清
体裁：词

道人身性圆如月，帝网重重无量。百面交光，三生留照，不断字轮明相。蟠龙鼻仰。问青盖何年，玄冥无恙。鬓影春风，倚楼频看自惆怅。拓本几番相饷。有西池瞻敬，尊那供养。仕至公卿，传宜孙子，多贺国家天上。听声卜响。剩表圣心情，容成知状。不老山人，玉泉饶醉盎。
忆江南 其一 新年
作者：沈朝初
朝代：清
体裁：词

苏州好，到处庆新年。北寺笙歌声似沸，玄都士女拥如烟。衣服尽鲜妍。
忆江南 其七 芡实
作者：沈朝初
朝代：清
体裁：词

苏州好，葑水种鸡头。莹润每疑珠十斛，柔香偏爱乳盈瓯。细剥小庭幽。
忆江南 其三 送灶
作者：沈朝初
朝代：清
体裁：词

苏州好，腊尽火盆红。玉屑饧糖成锭脆，紫花香豆著皮松。媚灶最精工。
忆江南 其九 轧神仙
作者：沈朝初
朝代：清
体裁：词

苏州好，生日庆纯阳。玉洞神仙天上度，青楼脂粉庙中香。花市绕回廊。
忆江南 其二 茶馆
作者：沈朝初
朝代：清
体裁：词

苏州好，茶社最青幽。阳羡时壶烹绿雪，松江眉饼炙鸡油。花草满街头。
忆江南 其五 船宴
作者：沈朝初
朝代：清
体裁：词

苏州好，载酒卷艄船。几上博山香篆细，筵前冰碗五侯鲜。稳坐到山前。
忆江南 其八 赏荷
作者：沈朝初
朝代：清
体裁：词

苏州好，廿四赏荷花。黄石彩桥停画鹢，水精冰窖劈西瓜。痛饮对流霞。
忆江南 其六 酒肆
作者：沈朝初
朝代：清
体裁：词

苏州好，酒肆半朱楼。迟日芳樽开槛畔，月明灯火照街头。雅坐列珍羞。
忆江南 其十 游石湖
作者：沈朝初
朝代：清
体裁：词

苏州好，串月有长桥。桥面重重湖面阔，月光片片桂轮高。此夜爱吹箫。
忆江南 其十一 杨梅
作者：沈朝初
朝代：清
体裁：词

苏州好，光福紫杨梅。色比火珠还径寸，味同甘露降瑶台。小嚼沁桃腮。
忆江南 其十七 名馔
作者：沈朝初
朝代：清
体裁：词

苏州好，鱼味爱三春。刀鲚去鳞光错落，河豚焙乳腹膨脝。新韭带姜烹。
忆江南 其十三 看菜花
作者：沈朝初
朝代：清
体裁：词

苏州好，城北菜花黄。齐女门边脂粉腻，桃花坞口酒卮香。比户弄笙簧。
忆江南 其十二 枇杷
作者：沈朝初
朝代：清
体裁：词

苏州好，沙上枇杷黄。笼罩青丝堆蜜蜡，皮含紫核结丁香。甘液胜琼浆。
忆江南 其十五 香会
作者：沈朝初
朝代：清
体裁：词

苏州好，二月到支硎。大士焚香开宝座，小姑联袂斗芳軿。放鹤半山亭。
忆江南 其十六 食冰鲜
作者：沈朝初
朝代：清
体裁：词

苏州好，夏日食冰鲜。石首带黄荷叶裹，鲥鱼似雪柳条穿。到处接鲜船。
忆江南 其十四 香笋
作者：沈朝初
朝代：清
体裁：词

苏州好，香笋出阳山。纤手剥来浑似玉，银刀劈处气如兰。鲜嫩砌瓷盘。
忆江南 其四 蚕豆
作者：沈朝初
朝代：清
体裁：词

苏州好，豆荚趁新蚕。花底摘来和笋嫩，僧房煮后伴茶鲜。熏炙似神仙。
春兴
作者：沈朝初
朝代：清

归来安稳卧烟萝，花信风柔春渐过。满径白云人迹少，一帘红雨鸟声多。闲来垂钓常忘饵，病后慵书不换鹅。除却浮家更无事，办装先去买青蓑。
过塘西
作者：沈朝初
朝代：清

苏堤踏遍上吴航，萍末风生暮色黄。帆影带归湖墅月，衣裾留得芰荷香。采菱船过波纹碎，脱网鱼跳水气凉。行到小桥深柳处，人家烟火似横塘。
呈随园先生
作者：沈本陛
朝代：清
体裁：七言律诗

西泠才子到江东，雅望分明山斗同。独起斯文高百代，何妨此老不三公。天开图画家园里，人羡神仙陆地中。见说年华过七十，须眉犹似未衰翁。
天竺纪游
作者：沈机
朝代：清
体裁：七言律诗

七年不向此山行，衰草连天去路生。绝壁惟馀危塔影，怪松时作怒涛声。溪深虎渡风初急，洞黑龙归雨未晴。犹有当时遗衲在，白云楼下话茶铛。
鴳笑轩遣怀二首·其一
作者：沈机
朝代：清
体裁：古风

膏肉来青蝇，膏火来鬼蝶。灯残蝶不飞，盘空蝇当别。请看翟公门，雀罗为谁设。
鴳笑轩遣怀二首·其二
作者：沈机
朝代：清
体裁：古风

作歌勿引商，商声主激烈。较奕勿覆劫，一劫生死决。刻深鬼所忌，百巧不如拙。
同群从夜集大观楼
作者：沈权之
朝代：清
体裁：五言律诗

数载俱飘梗，今宵忽聚星。何人眉最白，惟我眼能青。书到凭鸿雁，诗成感鹩鸰。莫分南北阮，最是喜同醒。
挽张之洞联
作者：沈权善
朝代：清
体裁：联

既有经济，复有文章，问世名才重青史；不树党援，不殖生产，读公遗疏见丹忱。
五显岭
作者：沈树本
朝代：清

高峰入闽奇，飞路盘空幻。硖角隐堂皇，壁面压溪涧。泄云生嵌窦，飘雨来转盼。？？滑难行，攀缘苦未惯。进虞一步艰，坠有千丈患。战兢腰脚疲，牵挽衣裳绽。前望怖啼狨，俯视羡归雁。险疑过秦关，危或逾蜀栈。积阴何时开，叠嶂谁能铲？人无恋舟车，我将老葭薍。
五显岭
作者：沈树本
朝代：清
体裁：古风

高峰入闽奇，飞路盘空幻。硖角隐堂皇，壁面压溪涧。泄云生嵌窦，飘雨来转盼。��滑难行，攀缘苦未惯。进虞一步艰，坠有千丈患。战兢腰脚疲，牵挽衣裳绽。前望怖啼狨，俯视羡归雁。险疑过秦关，危或逾蜀栈。积阴何时开，叠嶂谁能铲？人无恋舟车，我将老葭薍。
五显岭
作者：沈树本
朝代：清

高峰入闽奇，飞路盘空幻。硖角隐堂皇，壁面压溪涧。泄云生嵌窦，飘雨来转盼。𠿕𧇠滑难行，攀缘苦未惯。进虞一步艰，坠有千丈患。战兢腰脚疲，牵挽衣裳绽。前望怖啼狨，俯视羡归雁。险疑过秦关，危或逾蜀栈。积阴何时开，叠嶂谁能铲？人无恋舟车，我将老葭薍。
大水叹五首
作者：沈树本
朝代：清

戊子春徂夏，时若雨旸风。种苗行方遍，铺田渐芃芃。农夫顾之喜，谓今岁其丰。如何欻遘患，霪雨无终穷。西吴百万亩，化作鼋鼍宫。灾殃其数然，讵敢怨苍穹。所嗟民无食，何以及岁终。作诗维告哀，声比寒号虫。溪水日夜长，莫辨芦荻洲。桥面撑巨筏，门内维行舟。邻家有破灶，来往纷游鯈。望中见屋脊，簸荡如浮沤。下田不可救，沉没无一留。高田筑版插，全力保瓯窭。须臾仍溃决，一概成洪流。谁绘《洚洞图》，为民陈凤楼？帝尧方咨儆，应切怀襄忧。米船隔江左，米价腾浙西。五斗逾千钱，长饥痛蒸黎。囷空突无烟，食尽秕与？。秋成望更绝，四顾维荒畦。东家投水死，西家弃其妻。归来仰屋叹，儿饿牵衣啼。儿慎勿再啼，今夜犹同栖。明当入城市，鬻汝如犬鸡。回顾堕血泪，寸肠若刀刲。徘徊出门看，旷野愁云低。去年旱魃虐，焦卷苗无根。今岁商羊舞，沉浸连千村。水旱适荐至，何策苏元元。吾闻上古时，备患有本原。三年则馀一，仓廪常高屯。纵遇天灾至，民力堪自存。救荒于既荒，所济何足论。而况并无策，蒿目空忧烦。吾皇仁如天，湛恩垂涣汗。旧税与新租，全蠲岂惟半。小民一岁间，县门踪迹断。奈何奉行者，天语敢轻玩。公然肆追呼，不顾人愁叹。况此遭凶荒，岂能免逋窜。长歌《舂陵行》，千载思浪漫。元结称浪叟，亦称漫叟，《舂陵行》，
大水叹五首·其一
作者：沈树本
朝代：清

戊子春徂夏，时若雨旸风。种苗行方遍，铺田渐芃芃。农夫顾之喜，谓今岁其丰。如何欻遘患，霪雨无终穷。西吴百万亩，化作鼋鼍宫。灾殃其数然，讵敢怨苍穹。所嗟民无食，何以及岁终。作诗维告哀，声比寒号虫。
大水叹五首·其三
作者：沈树本
朝代：清

米船隔江左，米价腾浙西。五斗逾千钱，长饥痛蒸黎。囷空突无烟，食尽秕与？。秋成望更绝，四顾维荒畦。东家投水死，西家弃其妻。归来仰屋叹，儿饿牵衣啼。儿慎勿再啼，今夜犹同栖。明当入城市，鬻汝如犬鸡。回顾堕血泪，寸肠若刀刲。徘徊出门看，旷野愁云低。
大水叹五首·其三
作者：沈树本
朝代：清
体裁：古风

米船隔江左，米价腾浙西。五斗逾千钱，长饥痛蒸黎。囷空突无烟，食尽秕与�。秋成望更绝，四顾维荒畦。东家投水死，西家弃其妻。归来仰屋叹，儿饿牵衣啼。儿慎勿再啼，今夜犹同栖。明当入城市，鬻汝如犬鸡。回顾堕血泪，寸肠若刀刲。徘徊出门看，旷野愁云低。
大水叹五首·其三
作者：沈树本
朝代：清

米船隔江左，米价腾浙西。五斗逾千钱，长饥痛蒸黎。囷空突无烟，食尽秕与𥺀。秋成望更绝，四顾维荒畦。东家投水死，西家弃其妻。归来仰屋叹，儿饿牵衣啼。儿慎勿再啼，今夜犹同栖。明当入城市，鬻汝如犬鸡。回顾堕血泪，寸肠若刀刲。徘徊出门看，旷野愁云低。
大水叹五首·其二
作者：沈树本
朝代：清

溪水日夜长，莫辨芦荻洲。桥面撑巨筏，门内维行舟。邻家有破灶，来往纷游鯈。望中见屋脊，簸荡如浮沤。下田不可救，沉没无一留。高田筑版插，全力保瓯窭。须臾仍溃决，一概成洪流。谁绘《洚洞图》，为民陈凤楼？帝尧方咨儆，应切怀襄忧。
大水叹五首·其五
作者：沈树本
朝代：清

吾皇仁如天，湛恩垂涣汗。旧税与新租，全蠲岂惟半。小民一岁间，县门踪迹断。奈何奉行者，天语敢轻玩。公然肆追呼，不顾人愁叹。况此遭凶荒，岂能免逋窜。长歌《舂陵行》，千载思浪漫。元结称浪叟，亦称漫叟，《舂陵行》，
大水叹五首·其四
作者：沈树本
朝代：清

去年旱魃虐，焦卷苗无根。今岁商羊舞，沉浸连千村。水旱适荐至，何策苏元元。吾闻上古时，备患有本原。三年则馀一，仓廪常高屯。纵遇天灾至，民力堪自存。救荒于既荒，所济何足论。而况并无策，蒿目空忧烦。
李白填词
作者：沈树本
朝代：清

花前承旨笔如飞，三阕新词万古稀。被酒不忘规讽意，故将燕瘦比环肥。
浴象行
作者：沈树本
朝代：清

瑶光之精照九真，奇兽天生好躯干。贡入虞廷受封号，朝仪熟习无拘愞。神威磥硊过熊罴，异状嵚崟陋貙犴。随时浣濯顺阳气，勾引倾城哄奇玩。故人僦屋宣武门，邀我来观玉河畔。一笑登楼快倚栏，楼下千人万人看。传呼都尉出西城，指点蛮奴踞南岸。羯鼓暄阗群象来，锦鞍结队红云烂。鼓声初歇人语寂，并立沙汀卸羁绊。一人裸体骑一象，徐徐踏浪排鱼贯。细刷四蹄及两牙，洗净尘污一身遍。水面浮来自在行，瀺灂盘涡才没骭。翻身一跃入波底，疑堕蛟宫杳难唤。隔浦俄惊浪拍天，波心突出银涛乱。蛮奴依旧跨肩头，观者魂摇共嗟叹。也似吴儿石作肠，潮头出入全无惮。往来盘舞复几回，扬沫飞涎绕云汉。连蜷修鼻吼长风，老鱼瘦蛟皆远窜。浴罢依然上锦塘，赤罽重装日将旰。成群归锁御房深，明日宫门须待旦。油壁花骢影渐稀，风吹十里香尘散。濛濛楼角翠浪流，西山扫黛横天半。
游汴城宋宫故址
作者：沈树本
朝代：清
体裁：七言律诗

帝阙崔巍逼敌营，乘舆仓卒赴青城。力穷巷战悲何㮚，计决亲行误范琼。此后难逢回日驭，有人空唤渡河声。杜家留守真鸡狗，草草南归失四京。
游汴城宋宫故址
作者：沈树本
朝代：清

帝阙崔巍逼敌营，乘舆仓卒赴青城。力穷巷战悲何，计决亲行误范琼。此后难逢回日驭，有人空唤渡河声。杜家留守真鸡狗，草草南归失四京。
磨盘山
作者：沈树本
朝代：清

回顾不见入山处，此身已似盘中住。百千旋折眼生花，三五回环神失据。才思左往复右行，正欲仰登先俯注。坡平幸获寻丈宽，径仄只留分寸度。鞭丝帽影蚁缘窗，马足车轮蛇绕树。尚嫌蜗壳更盘结，比似羊肠增恐怖。道如缚转辘轳形，人被线牵傀儡具。乍阴乍阳日向背，在前在后风来去。山远不逾三十里，山高不越万馀步。从卯到酉历未穷，自壮至老陟犹误。燕齐大贾有深愁，并代健儿俱却顾。人间不省行路难，请过磨盘山上路。
赠王载扬
作者：沈树本
朝代：清

唱遍《杨枝》又《橘枝》，洞庭林屋有新词。谁知枫落吴江冷，未是崔郎压卷诗。
临江仙·病起
作者：沈树荣
朝代：清

草草妆台梳裹了，捲帘犹怯凭楼。年光荏苒又深秋。一番风似剪，两度月如钩。病里高堂频嘱道，而今莫更多愁。当时检点也应休。重新来眼底，依旧上眉头。
如梦令·秋日
作者：沈树荣
朝代：清

小院西风初透。一霎凉生双袖。几日怕关情，犹道芳菲时候。是否。是否。添得镜中消瘦。
水龙吟·初夏避兵惠思三妗母栖凤馆有感，追和外祖母忆旧原韵
作者：沈树荣
朝代：清

谁知到处徘徊，谢庭风景都非旧。画堂尘掩，蓬生三径，门垂疏柳。白昼初长，清风自至，流年空又。看多情燕子，飞来还去，真个不堪回首。昔日娇随阿母，学拈针，临窗挑绣。斜阳楼外，熨残铜斗，线纹舒皱。蚕欲三眠，莺还百啭，落花时候。问重来应否，消魂试听，江城笳奏。
满庭芳·中秋夜同诸衿坐月
作者：沈树荣
朝代：清

宿雨全收，晚凉乍爽，喜微云点缀长天。广寒宫敞，素面露婵娟。影浸闲庭如水，看浮动、竹雾梧烟。相依处，团圞共话，人月恰双圆。记阑干十二，桂花丛下，分劈红笺。许诗成次韵，学步随肩。一向秋光隔断，清辉好、两地空悬。今夜永，参横斗转，幽赏不成眠。
点绛唇·怀吴夫人庞小畹
作者：沈树荣
朝代：清

隔个墙头，几番同听墙头雨。别来无绪，蛱蝶能来去。一院藤花，底是临池处。还记取。绿窗朱户。袅袅茶烟缕。
送别
作者：沈树荣
朝代：清

落叶枫林两岸秋，曾于南浦动离愁。只今一片江头月，不照归舟照去舟。
小桃红·李花
作者：沈栗
朝代：清
体裁：词

缓步寻芳径。试把花枝问。一样春光不匀，红白此情难信。想花神、亦自冷心肠，故洗铅华尽。素质羞涂粉，色倩冰肌并。怪尔夭桃染脂，沉醉何时方醒。最怜他、结实对王戎，谪仙夸上品。
巫山一段云·梨花
作者：沈栗
朝代：清
体裁：词

腻粉匀梅白，凝脂分杏红。盈盈神女下巫峰。院落自溶溶。淡淡黄昏月，轻轻杨柳风。一枝带雨逗娇容。多被晓烟笼。
浣溪沙·西施梦武塘梅花和尚墓下有此种
作者：沈栗
朝代：清
体裁：词

一别苏台不计春。浣沙石上草如茵。幻生花种也怜人。梦绕吴宫心独捧，香消南国态谁颦。小名低唤莫生嗔。
红白瓶梅
作者：沈栗
朝代：清
体裁：五言律诗

晓避狂风落，宵随竹影斜。朱颜羞剪彩，玉骨绝含瑕。漫簇参差蕊，同分浓淡花。罗浮梦何许，一为胆瓶誇。
踏莎行·玫瑰
作者：沈栗
朝代：清
体裁：词

日暖蜂喧，群芳开足。药栏烂漫非金谷。柔条弱刺惹罗衣，摘来蛱蝶犹相逐。蕊绽骊珠，花凝紫玉。秦楼初度霓裳曲。香分太乙殿中烟，相公服色新妆束。
题恭邸朗润园图十六韵
作者：沈桂芬
朝代：清

治佐唐虞盛，亲贤誉望彰。枢机参密笏，朝野庆明良。夙夜诚无懈，委蛇度有常。天怀钦洒落，道味饫深长。竹院风驱暑，荷亭雨送凉。地真筼号谷，人称芰为裳。至乐何难得，先忧不敢忘。埽尘清玉宇，洗甲挽银潢。帏幄筹方亟，林泉兴未遑。心缘虚受益，行以洁成芳。作则宏延揽，披图永写藏。升廷勤采干，入室静闻香。华实同衔佩，艰难矢赞襄。挥毫工寄托，读画细推详。学问资磨琢，澄清待激扬。日新君子业，千载仰辉光。
题明周忠毅墨迹即用公感事诗韵
作者：沈桂芬
朝代：清

一卷松陵稿仅存，前贤手泽重彝尊。栽花东浙留遗爱，削草南台答圣恩。早料长蛇能起雾，可堪缇骑遽临门。孤忠岂为成名地，执简频年枉叩阍。
题襄阳吏隐图
作者：沈桂芬
朝代：清

鹿门翠色指遥岑，记得来时秋正深。鸡犬桑麻无限好，勤劳那识使君心。胸中丘壑自天成，未必真耽石隐名。一卷新诗冰雪映，本来不改在山清。
题襄阳吏隐图·其一
作者：沈桂芬
朝代：清

鹿门翠色指遥岑，记得来时秋正深。鸡犬桑麻无限好，勤劳那识使君心。
题襄阳吏隐图·其二
作者：沈桂芬
朝代：清

胸中丘壑自天成，未必真耽石隐名。一卷新诗冰雪映，本来不改在山清。
题采芝图
作者：沈桂芬
朝代：清

松涛谡谡午风凉，曹阮溪边日月长。镜里朱颜非醉酒，镫前白发已思乡。布衣芒履还山健，菊蕊芝英满地香。指点烟峦三十六，黄云如海一身藏。
城陵矶
作者：沈梅
朝代：清

群山青不断，峭壁两崖开。风助孤帆上，江穿乱石来。东陵纷草树，西楚接楼台。直恐间关老，扁舟七往回。
病起
作者：沈梅
朝代：清

支离衾枕岁时迁，强起寻春倍惘然。芳草当门随路直，落花浮水到根圆。谈空示病同摩诘，采药求仙笑偓佺。稍喜园林风渐暖，新晴恰在夕阳边。
秋夜登黄鹄山顶
作者：沈梅
朝代：清
体裁：古风

崇岩秀中围，清气满篱落。夜月扬秋光，驰情在丘壑。寒花媚幽石，疏林带高阁。迢递上兰皋，潇洒憩蘅薄。其下烟云生，须臾羃寥廓。江汉已潜形，安问城与郭？惟觉此山孤，青天盖四幕。愿拍仙人肩，相呼骑黄鹤。
万卷书楼图题赠子馨二首·其一
作者：沈梧
朝代：清
体裁：七言绝句

博得城南四子名，集窥全豹我心倾。难忘万卷楼头月，曾结诗盟并酒盟。
万卷书楼图题赠子馨二首·其二
作者：沈梧
朝代：清
体裁：七言绝句

盘溪记取熟游途，写入丹青似也无。家有奇书难竟读，问君何事历江湖。
丙辰冬朱山人子馨自苏至浦韩文川少尹招同沈问秋通守周陶齐明府集真意阁畅饮以委怀在琴书分韵拈得在字成十四韵
作者：沈梧
朝代：清
体裁：古风

有客千里来，明月当头对。主人具壶觞，小集招我辈。晴色满空林，晤言一室内。灯光照酒卮，瓶花弄姿态。聚散非寻常，穷达增感慨。四方多疮痍，豕犬尚成队。健儿意气豪，文人与时背。万事同艰难，有志徒慷慨。如君复胡为，抛家越关塞。一毡不蔽寒，能勿生追悔。富贵只一时，文章可千载。努力后世名，怀才当自爱。胜会不易得，交情久相耐。明朝播人口，佳话兰亭在。
中秋远浦题壁
作者：沈梧
朝代：清
体裁：七言绝句

此生何必广寒游，酒里良宵花里秋。不到家乡拜圆月，嫦娥应怪客勾留。
临董文敏傲北苑秋山二首·其一
作者：沈梧
朝代：清
体裁：七言绝句

钟陵山色落秋风，蛰水龙云飘渺中。八百年来一宗派，画禅片席让思翁。
临董文敏傲北苑秋山二首·其二
作者：沈梧
朝代：清
体裁：七言绝句

松风万壑东西寺，清磬疏钟隐暮烟。满眼白云遮不断，有人翘望故乡关。
为梁宝生方伯画山小帧
作者：沈梧
朝代：清
体裁：七言绝句

林阴清瘦早秋天，远寺钟声隐暮烟。一抹斜阳新雨后，饱看山色听流泉。
为竹仙题惠山秋晓图帐眉
作者：沈梧
朝代：清
体裁：七言绝句

图成一幅嫩凉天，涧影松声落帐前。绝似九龙山畔路，乡心忽系翠微巅。
为袭干卿刺史画月夜渡江图系以小诗
作者：沈梧
朝代：清
体裁：七言绝句

扬帆人在画图间，回首江头梦等闲。万里月明浑似旧，烽烟裹住六朝山。
乱后由广陵之袁浦忽忽自春而秋尽矣作此志感
作者：沈梧
朝代：清
体裁：七言律诗

回首扬州剧可怜，萧条又是九秋天。琼花有恨迷残月，衰柳无情带晚烟。乱世易增孤客感，穷途翻得好诗篇。家书寄到频惆怅，怕劝归人早着鞭。
交川为陶齐写芦雁图嘱予题句
作者：沈梧
朝代：清
体裁：六言诗

西风一夕两夕，寒芦将枯未枯。天末惊心烽火，雁来重认江湖。
假馆葺城岁云暮矣孤灯雨夜独坐有感久欲赴浙以事因循春来拟将就道赋此留别知己其末章盖有所触而云然不足为诗也一笑·其三
作者：沈梧
朝代：清
体裁：七言律诗

无端好友客中散，几许良辰愁里过。人事始知欢会少，旅怀最苦宿逋多。重逢旧雨分难忍，才遇新交别奈何。酒分诗情缘不遇，独怜一棹放烟波。
假馆葺城岁云暮矣孤灯雨夜独坐有感久欲赴浙以事因循春来拟将就道赋此留别知己其末章盖有所触而云然不足为诗也一笑·其二
作者：沈梧
朝代：清
体裁：七言律诗

寒灯默默岁云徂，夜雨潇潇客梦孤。有用年华滞羁旅，无如烽火逼枌榆。明霞未必真成锦，鱼目何当望作珠。欲去难行留不得，关山千里叹穷途。
假馆葺城岁云暮矣孤灯雨夜独坐有感久欲赴浙以事因循春来拟将就道赋此留别知己其末章盖有所触而云然不足为诗也一笑·其四
作者：沈梧
朝代：清
体裁：七言律诗

豺狼肝肺本难测，风月交情何必真。俗物但求钱致命，书生能使笔通神。一肩行李原非累，四壁图书不算贫。袖里烟云频换酒，醉来白眼看他人。
假馆葺城岁云暮矣孤灯雨夜独坐有感久欲赴浙以事因循春来拟将就道赋此留别知己其末章盖有所触而云然不足为诗也一笑己巳新春客华亭将之三衢适黄君雪轩自申江归里时相顾谭悉迩年海上风景迥异昔时并持其近作书画各臻其妙倚韵率成三律聊志钦佩兼以留别·其一
作者：沈梧
朝代：清
体裁：七言律诗

墟上论交记乱离，云间话别看灯时。羡君笔底擅三绝，笑我鬓边改几丝。拙句不妨狂士目，漫游欲赴故人期。富春闻比西湖好，待寄毫端慰远思。
又题笠东鸿迹图卷
作者：沈梧
朝代：清
体裁：古风

钱塘刺史风骚客，宦游偏冠鸿泥迹。此图烟水翳苍茫，重忆当年官震泽。政简心闲作雅集，携壶挈榼来裙屐。宾主相望七八人，一时盛会娱泉石。画图浑不羡西园，风流并入丹青册。东南名胜说吴江，梨花酒白鲈鱼碧。修禊欣逢贤使君，吏隐天教遂所适。一朝迁转赴梁溪，松陵回首溯山隔。梁溪古邑我家乡，乡里传君名籍籍。非徒心比惠泉清，更慕登临常岸帻。追陪深恨识君迟，今始瓢城共晨夕。披图相与溯游踪，何时高会同畴昔。
叠前韵题秋山晚眺
作者：沈梧
朝代：清
体裁：七言律诗

幽亭茅屋古禅关，对此秋容意自闲。树色苍茫新雨后，钟声隐约断云间。泉冲乱石分寒溜，风激孤松响暮山。地僻应无车马迹，空林惟见鸟飞还。
同郡李友琴翁见余留别之作辱书来垂询行期极承关切率以短章答谢并璧惠贶即烦小童呈正时戊辰小除夕同客云间
作者：沈梧
朝代：清
体裁：七言律诗

区区心事何劳患，尺素殷勤慰别颜。况似同情皆客里，拟将分袂早春闲。累渐知己动惆怅，辛苦奚童费往还。此后泖峰谁共赏，他时相约返家山。
咏兰
作者：沈梧
朝代：清
体裁：七言律诗

相见不言意味深，美人何处结同心。冰弦自昔务高调，野草何期蔓碧岑。独抱幽芳风日好，自甘空谷雪霜侵。漫怜无地容根托，点缀图中待赏音。
墨梅
作者：沈梧
朝代：清
体裁：五言律诗

无此逃禅笔，化工妙有神。倩魂今夜月，点额昔年春。自别繁华梦，重盟翰墨因。脱胎参色相，雅淡合天真。
客下将之袁江夜吟一律
作者：沈梧
朝代：清
体裁：七言律诗

四壁青灯游子夜，满庭明月异乡秋。山空落叶鸟声寂，天远残星夜气幽。遍地干戈千里梦，半肩行李一身愁。寒衾坐拥眠难稳，门外骊歌催客舟。
宿瓢城僧舍
作者：沈梧
朝代：清
体裁：五言律诗

孤灯人意懒，暮鼓带愁声。寂寞关山梦，超然世俗情。西风深院树，凉月古瓢城。怊怅江南侣，飘零怨北征。
寄赠吟梅二首·其一
作者：沈梧
朝代：清
体裁：七言绝句

伤心只为秣陵春，同是天涯浪迹身。莫说去年明月夜，江南曾有倚楼人。
寄赠吟梅二首·其二
作者：沈梧
朝代：清
体裁：七言绝句

同心并蒂托吟毫，辜负弦调夜月高。千古灵均一知己，何当痛饮读离骚。
将赴淮阴留别下邳友人
作者：沈梧
朝代：清
体裁：七言律诗

风风雨雨总难辞，远水孤舟独去时。月落未应愁后会，兵荒不敢料前期。天如有恨惊烽火，花自无言怨别离。聚散宛然云不定，飞鸿何处寄相思。
己巳新春客华亭将之三衢适黄君雪轩自申江归里时相顾谭悉迩年海上风景迥异昔时并持其近作书画各臻其妙倚韵率成三律聊志钦佩兼以留别·其三
作者：沈梧
朝代：清
体裁：七言律诗

莫言海上风光变，才信人闲流俗宜。高处登临天亦忌，静中参悟道何疑。离怀春草难成画，别恨秋风漫谱词。却爱九峰三泖好，他时结隐顾相随。
己巳新春客华亭将之三衢适黄君雪轩自申江归里时相顾谭悉迩年海上风景迥异昔时并持其近作书画各臻其妙倚韵率成三律聊志钦佩兼以留别·其二
作者：沈梧
朝代：清
体裁：七言律诗

频年浪迹沈攸之，此地风流黄大痴。泖水峰岚图入画，海天烟月咏成诗。君身自是有仙骨，客路无如少故知。千里好善惟独赏，相思莫使雁音迟。
思游富春久矣同治戊辰秋湘文观察守衢州有书见招以事牵率次年春始成行沿途看山得诗四首·其一
作者：沈梧
朝代：清
体裁：七言律诗

船上看山似别离，目游羞异未来时。登临只恐难穷胜，传说还疑无此奇。俯仰峰峦如揖客，徘徊风雪助吟诗。最怜花月纯江暮，仙侣舟应缓缓移。
思游富春久矣同治戊辰秋湘文观察守衢州有书见招以事牵率次年春始成行沿途看山得诗四首·其三
作者：沈梧
朝代：清
体裁：七言律诗

访友看山心自怡，搜岩剔壑足忘疲。最经意处难穷述，会料君来有好诗。乱石欹松皆妙理，晴岚烟嶂助奇思。严陵台下滩声急，似怪浑毫到此迟。
思游富春久矣同治戊辰秋湘文观察守衢州有书见招以事牵率次年春始成行沿途看山得诗四首·其二
作者：沈梧
朝代：清
体裁：七言律诗

百道流泉万道鸣，数峰飞雨一峰晴。不来狂负烟霞癖，此后难为山水情。偏值富春春色好，遥闻仙吏吏尘清。相逢不厌瓜期近，归路同君著屐行。
新秋寄怀顾顾山孝兼
作者：沈梧
朝代：清
体裁：七言律诗

一年容易秋风起，两地相思两不知。鸿爪空留泥上雪，驹光催作鬓边丝。他乡落寞皆无妇，故国遥怜各有儿。休笑还家消息断，捣衣声里忆归期。
梦游西湖
作者：沈梧
朝代：清
体裁：七言律诗

旧游湖上梦依稀，尝品龙泉话虎溪。性野还疑僧共宿，天寒何碍鹤同栖。林逋屋外梅偏好，苏小坟前月更低。为问武林山下客，六桥烟柳可凄迷。
漫兴二首·其一
作者：沈梧
朝代：清
体裁：七言律诗

片帆千里过淮流，枨触前游悔此游。遍地干戈成浩劫，几家门户掩清秋。沙寒白骨闺人梦，江冷青枫旅客愁。满目山河长太息，诸君何日战功收。
漫兴二首·其二
作者：沈梧
朝代：清
体裁：七言律诗

不信残棋一局输，山来日月要相扶。汉阳树色人家尽，白下江声战垒孤。倘许羽书三捷奏，定看风景六朝苏。忠魂毅魄知多少，歼尽群妖抵得无。
点绛唇
作者：沈梧
朝代：清
体裁：词

燕子才来，海棠红退春将暮。倚阑无语，一院荼蘼雨。人去天涯，梦也无凭据。将谁诉，乱愁如絮，飞遍江南路。
瓶梅
作者：沈梧
朝代：清
体裁：五言律诗

瓶梅如雅士，只合伴幽吟。避世嫌高洁，入山恐不深。风清真旷达，调古重知音。莫讶寒酸气，中含天地心。
用前韵呈诸云宗兄兼似梅老二首·其一
作者：沈梧
朝代：清
体裁：七言绝句

如此清才迥出群，性同松柏志凌云。世间何物能医俗，除却梅花便是君。
用前韵呈诸云宗兄兼似梅老二首·其二
作者：沈梧
朝代：清
体裁：七言绝句

虚心本分性贞坚，不炫才华不乞怜。会看老龙吟跃起，云霄直欲与争先。
用少陵寄李白二十韵留别李少府白倩
作者：沈梧
朝代：清
体裁：五言排律

知己从何觅，风尘有此人。鸡谈超世俗，鹤骨见精神。人笑痴如梦，吾知屈必伸。君应追李白，我自愧汪伦。相见休嫌晚，论交恰喜新。深情原合辙，妙契果同尘。正忆家乡远，聊凭笑语亲。沧桑小惊变，烽火苦吟身。世乱难为别，途穷易率真。风云终际会，天地必回春。莫叹才难遇，相期德有邻。养和须养气，忧道不忧贫。未免奉迎拙，何妨落拓频。鹭鸥皆伴侣，虮虱亦王臣。赋命无金马，前身或石麟。箫同吹伍相，裘已敝苏秦。遇合联胶漆，追陪其夕辰。两心怀管鲍，一意慕雷陈。客路催风笛，离筵怅水滨。还来应就菊，杯酒话津津。
画竹题赠吴梅君老友二首·其一
作者：沈梧
朝代：清
体裁：七言绝句

谁识高标本不群，襟怀意气淡如云。无情花月有何恋，一半勾留只为君。
画竹题赠吴梅君老友二首·其二
作者：沈梧
朝代：清
体裁：七言绝句

历尽冰霜性更坚，耐寒岂肯受人怜。春风到此应无价，只与梅花映后先。
留别二首·其一
作者：沈梧
朝代：清
体裁：七言律诗

繁弦急管太匆匆，历碌关山怅望同。游子愁心流水外，美人梦幻落花中。临岐密约贻兰茝，乘醉题诗寄雪鸿。惆怅长途天渺渺，一肩行李半帆风。
留别二首·其二
作者：沈梧
朝代：清
体裁：七言律诗

小住淮阴忽一年，离愁无那起灯前。何时风雨重携手，明日江湖又放船。枫叶芦花凭自赏，霜桥月店乞谁怜。感君劝我一杯酒，不听阳关亦黯然。
留别二首假馆葺城岁云暮矣孤灯雨夜独坐有感久欲赴浙以事因循春来拟将就道赋此留别知己其末章盖有所触而云然不足为诗也一笑·其一
作者：沈梧
朝代：清
体裁：七言律诗

客里光阴容易改，天涯知己岂能多。朝逢夕散犹嫌冷，刚合仍分奈若何。壮志羞随离乱去，疏狂肯共俗流过。平生画债兼书债，幸得偷闲对酒歌。
留别张华亭古虞聊以志谢
作者：沈梧
朝代：清
体裁：七言律诗

三年两邑德斯民，我亦从游感使君。宦箧无钱清似水，玉堂有子壮凌云。论交却负相留久，别袂真成不忍分。此去三衢千里隔，相思应许雁传闻。
疏梅
作者：沈梧
朝代：清
体裁：五言律诗

写出横斜影，著花一两枝。略存真本色，数点是天姿。洒落非关傲，萧疏却合宜。试看春意思，帘外月来迟。
登藩厘观三层阁同王彦卿朱子馨作此志感
作者：沈梧
朝代：清
体裁：七言律诗

如此荒城一望遥，颓垣断井草萧萧。琼花空自怀千载，金粉何从问六朝。山色隔江愁落寞，虫声满地恨难销。伤心终古繁华梦，衰柳秋风二四桥。
立秋口占
作者：沈梧
朝代：清
体裁：七言绝句

读罢离骚已夕晖，嫩凉新透软罗衣。白莲花落秋风起，细数征鸿几处归。
答子馨
作者：沈梧
朝代：清
体裁：五言律诗

昔在淮阴道，逢君又别君。难忘花下醉，何忍客中分。梦断江南月，愁生海北云。秋风共一棹，共话旧榆枌。
答宗湘文观察
作者：沈梧
朝代：清
体裁：五言律诗

淮流一挥手，千里隔江深。远道关山迥，天涯烽火侵。断云羁旅梦，残月故园心。心事凭书慰，鳞鸿幸未沉。
西湖寓次得云间张文敏墨梅册子欣然成诗十首·其一
作者：沈梧
朝代：清
体裁：五言绝句

湖上访孤山，有人卧山壑。相期云水心，飞到云间鹤。
西湖寓次得云间张文敏墨梅册子欣然成诗十首·其七
作者：沈梧
朝代：清
体裁：五言绝句

南枝消息早，东阁梦魂清。同此窗前月，梅边分外明。
西湖寓次得云间张文敏墨梅册子欣然成诗十首·其三
作者：沈梧
朝代：清
体裁：五言绝句

岭上勿先春，窗前芳信溢。风微香远来，月淡花疑失。
西湖寓次得云间张文敏墨梅册子欣然成诗十首·其九
作者：沈梧
朝代：清
体裁：五言绝句

寓意喜神谱，含毫惬素襟。墨花三两点，已见天地心。
西湖寓次得云间张文敏墨梅册子欣然成诗十首·其二
作者：沈梧
朝代：清
体裁：五言绝句

天地涵元氛，梅花得独先。空山风雪里，世外有神仙。
西湖寓次得云间张文敏墨梅册子欣然成诗十首·其五
作者：沈梧
朝代：清
体裁：五言绝句

招手美人来，朴纸寒香起。明月是君身，君与我知己。
西湖寓次得云间张文敏墨梅册子欣然成诗十首·其八
作者：沈梧
朝代：清
体裁：五言绝句

心清香满室，树来月当门。移植砚池畔，花开有墨痕。
西湖寓次得云间张文敏墨梅册子欣然成诗十首·其六
作者：沈梧
朝代：清
体裁：五言绝句

写出天然韵，恍疑月下仙。却教闲鹤守，恐有俗人怜。
西湖寓次得云间张文敏墨梅册子欣然成诗十首·其十
作者：沈梧
朝代：清
体裁：五言绝句

曲干作龙鳞，疏花散月魄。天生供诗人，吟赏非关癖。
西湖寓次得云间张文敏墨梅册子欣然成诗十首·其四
作者：沈梧
朝代：清
体裁：五言绝句

莫道寒酸态，众芳冠绝群。年年花发后，春色减三分。
赋梅得影
作者：沈梧
朝代：清
体裁：七言律诗

巡檐移席贴苔痕，篱畔风扶返玉魂。古月空山留色相，残阳浅水有寒温。笛中消息吹难去，松下萧疏扫尚存。绕屋清阴三十树，梦回约略认柴门。
野梅
作者：沈梧
朝代：清
体裁：五言律诗

知君有仙骨，荒野本无尘。独占二分月，静涵千古春。寒来惟伴鹤，冷虑不逢人。世外何幽绝，烟云托此身。
钱子奇大今赴浙为画溪山新霁图题赠
作者：沈梧
朝代：清
体裁：七言律诗

开樽莫便唱阳关，小住宜偷半日闲。曲港斜阳风雨后，荒庵暮霭有无间。帆飞远水千层浪，云布长天万里山。画幅不堪盈手赠，自怜何日故乡还。
陇梅
作者：沈梧
朝代：清
体裁：五言律诗

天涯怜冷落，谁是素心人。惨淡乡关月，凄凉驿路春。清癯非病骨，倔强亦天真。独抱好风日，讲山作主宾。
题姚抱勤明府梁溪送别图
作者：沈梧
朝代：清
体裁：七言绝句

官职声名众口碑，风流儒雅是吾师。宦囊多少何须问，一幅新图万首诗。
题姚梅伯孝兼墨梅三首·其一
作者：沈梧
朝代：清
体裁：七言绝句

浙东三海笔通神，梅老胸中别有春。写出清奇高格调，不知谁是此花身。
题姚梅伯孝兼墨梅三首·其三
作者：沈梧
朝代：清
体裁：七言绝句

一幅寒葩千古心，砚池常觉暗香侵。梅花真有修来福，消受诗人彻夜吟。
题姚梅伯孝兼墨梅三首·其二
作者：沈梧
朝代：清
体裁：七言绝句

一种天生倔强材，春风不待破寒来。只应历尽冰霜后，始向百花头上开。
题尽
作者：沈梧
朝代：清
体裁：七言绝句

故山遥隔楚江声，落日鹧鸪啼竹林。却恨幽人不可见，淡烟疏雨作秋阴。
题松壑鸣琴
作者：沈梧
朝代：清
体裁：五言律诗

云泉松壑畔，有客伴孤琴。曾历世途险，岂贪山水深。静中参妙理，空谷助清音。不是知音者，安知此老心。
题松泉图呈假芳山星使
作者：沈梧
朝代：清
体裁：五言绝句

谡谡松有风，蒙蒙山欲雨。山静落松泉，似与幽人语。
题林下美人使面
作者：沈梧
朝代：清
体裁：五言绝句

林雾陪黄昏，月浸寒香冷。可是罗浮人，来立梅花影。
题梅竹图
作者：沈梧
朝代：清
体裁：五言律诗

梁苑花开日，深山人卧时。乾坤照华国，泉石助奇姿。风糁云千片，香莳玉一枝。半窗疏淡影，冷艳认荼蘼。
题汤贞悯公墨梅册子二首·其一
作者：沈梧
朝代：清
体裁：七言绝句

何必当时杨补之，将军妙手信吾师。槎丫老干无多笔，写出冰封雪压姿。
题汤贞悯公墨梅册子二首·其二
作者：沈梧
朝代：清
体裁：七言绝句

朴纸寒香何处寻，墨痕淡淡月华侵。一声老鹤横江去，凄断孤臣铁石心。
题画二十四首·其一
作者：沈梧
朝代：清
体裁：七言绝句

有此溪山好卜居，浮岚飞瀑似匡庐。隔林觅句前村饮，醉倒狂吟画不如。
题画二十四首·其七
作者：沈梧
朝代：清
体裁：七言绝句

惯住山楼未学仙，每因花下醉樽前。仍然访道还逢衲，松壑长谈内外篇。
题画二十四首·其三
作者：沈梧
朝代：清
体裁：七言绝句

山雨迷离竹径深，疏林犹隔翠微岑。荒篱茅屋无人到，著个诗翁拥鼻吟。
题画二十四首·其九
作者：沈梧
朝代：清
体裁：七言绝句

古寺空山岁月寒，只宜道衲不宜官。我本山农分半席，偶谈妙理证蒲团。
题画二十四首·其二
作者：沈梧
朝代：清
体裁：七言绝句

天开云影堕烟鬟，远水孤村何日还。最是家山好风月，柴门虽设不曾关。
题画二十四首·其二十
作者：沈梧
朝代：清
体裁：七言绝句

山壑泉鸣太古音，寒松瘦石最知心。溪亭风月皆诗意，只合高人来此吟。
题画二十四首·其二十一
作者：沈梧
朝代：清
体裁：七言绝句

竹阁松轩户不扃，远山借景好园亭。主人嗜古类风雅，诵罢黄庭写石经。
题画二十四首·其二十三
作者：沈梧
朝代：清
体裁：七言绝句

积雪凝云山树迷，寒江欲涨暮天低。扁舟闲系芦花渚，料得渔翁醉似泥。
题画二十四首·其二十二
作者：沈梧
朝代：清
体裁：七言绝句

丹青妙理似传真，烟水云岚动有神。屋角斜阳微雨后，疏林散步更何人。
题画二十四首·其二十四
作者：沈梧
朝代：清
体裁：七言绝句

踏雪归来路欲迷，寻诗难得画中题。空山人静月初上，瘦竹寒梅共一溪。
题画二十四首·其五
作者：沈梧
朝代：清
体裁：七言绝句

孤舟片石两悠然，十亩三椽一谪仙。煮茗焚香留客坐，不谈风月即谈禅。
题画二十四首·其八
作者：沈梧
朝代：清
体裁：七言绝句

剩水残山车马稀，荒篱短树卧柴扉。此君不是求名者，偶为寻僧入翠微。
题画二十四首·其六
作者：沈梧
朝代：清
体裁：七言绝句

细草滩平衔鸭嘴，横云峰断似蜂腰。天然一幅写生意，何事丹青纸上描。
题画二十四首·其十
作者：沈梧
朝代：清
体裁：七言绝句

树杪喷泉引客吟，空山壑响助清音。此中灵气通衡岳，何必探幽费远寻。
题画二十四首·其十一
作者：沈梧
朝代：清
体裁：七言绝句

淡染山容细点苔，疏篱短树翠成堆。避人结屋雪深处，谁料此翁采药来。
题画二十四首·其十七
作者：沈梧
朝代：清
体裁：七言绝句

对水看山惜别情，柔风缓浪客帆轻。江南一路春光好，吩咐舟人次第行。
题画二十四首·其十三
作者：沈梧
朝代：清
体裁：七言绝句

流水高山一曲琴，松涛竹籁和清音。都从静里参谐趣，谁识仙翁太古心。
题画二十四首·其十九
作者：沈梧
朝代：清
体裁：七言绝句

不惯登临不习闲，孤舟荡漾五湖间。瞥然似入富春道，两岸迂回百里山。
题画二十四首·其十二
作者：沈梧
朝代：清
体裁：七言绝句

山雨松风拂翠微，小桥流水掩柴扉。问君高世谁知己，酒伴吟朋半布衣。
题画二十四首·其十五
作者：沈梧
朝代：清
体裁：七言绝句

壁立崖颠谁共攀，林泉幽僻隔尘寰。行云流水缘何事，笑看青山似我闲。
题画二十四首·其十八
作者：沈梧
朝代：清
体裁：七言绝句

夏木垂阴暑气浮，停云流水两悠悠。峰峦苍翠池塘静，定有幽人来钓游。
题画二十四首·其十六
作者：沈梧
朝代：清
体裁：七言绝句

清风明月眼前春，老树空亭自在身。结隐欲寻山水友，世间那得识斯人。
题画二十四首·其十四
作者：沈梧
朝代：清
体裁：七言绝句

夕照峰峦三面紫，雨余草木十分青。山窗睡起检书案，不是茶经即酒经。
题画二十四首·其四
作者：沈梧
朝代：清
体裁：七言绝句

山色溪声心赏俱，烟云那觉变须臾。孤松傲世无人问，绝似苍茫独立图。
题疏林竹石
作者：沈梧
朝代：清
体裁：五言绝句

翠竹清含露，疏林淡著烟。临池写明月，对此静如禅。
黄子湘太守属题令子贞石遗稿
作者：沈梧
朝代：清
体裁：七言律诗

风烟南浦赋招魂，遗稿披看墨有痕。负约春花江上舫，伤心宿草雨中村。清词丽句留千古，贤佐才人萃一门。料得九原应寂寞，来生诗社好重论。
三儿归诗以遣之
作者：沈棻
朝代：清
体裁：五言律诗

望汝成归计，汝归又系心。虽然春草路，多恐晓寒侵。药为长年采，门须问世深。客亭今夜月，犹是听猿吟。
东郊偶步至宝岩寺
作者：沈棻
朝代：清
体裁：五言律诗

冬林无胜赏，犹欲问原田。日静寒云里，人衰落叶前。依禅还旧寺，访俗少新烟。惆怅斜阳里，从今已几年。
九日因积雨不赴登高感怀之作
作者：沈棻
朝代：清
体裁：七言律诗

摇落频惊节候催，况无霁色可衔杯。忧时祗有愁霖唱，对景何心九日台。雁向霜前难听远，花从开后未归来。田家禾黍今何似，莫上高城极目哀。
九日病阻登高
作者：沈棻
朝代：清
体裁：七言律诗

几逢令节重徘徊，病里閒情只绿苔。问俗已疏禾黍外，寄身合向药苗栽。犹存瘦骨衫香落，始过荒亭雁影来。楚客今秋思更苦，望乡犹阻旧登台。
信阳寓何翀六书斋
作者：沈棻
朝代：清
体裁：七言律诗

几度停轩旧此亭，疏帘清簟夏还经。不辞爱竹王猷看，遂有新诗水部听。夜色閒来惟小树，春风散后自流萤。物华是处须当赏，烟月何心老客萍。
信阳山行
作者：沈棻
朝代：清
体裁：五言律诗

本是青山路，如何黄绶来。途应知马老，花似笑人开。郭近千峰断，淮通一水回。行行吾欲赋，画角转相催。
同三儿雪中行汝南道上
作者：沈棻
朝代：清
体裁：五言律诗

朔雪晨行集，无边已道周。何人茅屋问，著处野僧留。带怯东阳瘦，寒深稚子愁。长年飘絮里，只自愧閒鸥。
大梁
作者：沈棻
朝代：清
体裁：古风

冷雪如盐冲绣帽，漫漫直走夷门道。马背春寒望眼长，花城一抹古大梁。山带横腰残霭白，河声出口怒涛黄。吾思昔日魏公子，结客翩翩到街市。十万秦兵夜叩关，锦袍壮士因谁死。更闻好士梁孝王，座中翰墨生古香。兔园花草平台雪，词客纷纷各擅场。太息高踪杳难作，长街广陌春风恶。沽酒亭荒翠幔低，折腰人笑青衫薄。傲吏鞭丝怕软尘，那拚憔悴过三春。斜阳终古消魂事，汴水飞花乱扑人。